open-index/open-wikipedia-markdown huggingface dataset:
യങ് ലേഡീസ് ബിസൈഡ് ദ സീൻ (സമ്മർ)

ഗുസ്താവ് കോർബെറ്റ് ചിത്രീകരിച്ച ഒരു എണ്ണച്ചായചിത്രം ആണ് **യങ് ലേഡീസ് ബിസൈഡ് ദ സീൻ (സമ്മർ)** (French - Les Demoiselles des bords de la Seine (été))1856-ന്റെ അവസാനത്തോടെയും 1857-ന്റെ തുടക്കത്തിലുമായി ചിത്രീകരിച്ച ഈ ചിത്രം പാരിസ് സലോൺ ജൂറിയുടെ മുമ്പിൽ സമർപ്പിക്കപ്പെട്ടെങ്കിലും 1857 ജൂൺ 15-ന് അതേ ചിത്രകാരന്റെ മറ്റു രണ്ട് ഛായചിത്രങ്ങളോടൊപ്പം സ്വീകരിക്കുകയാണുണ്ടായത്.
## ചിത്രകാരനെക്കുറിച്ച്

പത്തൊൻപതാം നൂറ്റാണ്ടിലെ ഫ്രഞ്ച് പെയിന്റിംഗിൽ റിയലിസം പ്രസ്ഥാനത്തിന് നേതൃത്വം നൽകിയ ഒരു ഫ്രഞ്ച് ചിത്രകാരനായിരുന്നു ഗുസ്താവ് കൂർബെ. തനിക്കു കാണാൻ കഴിയുന്ന കാര്യങ്ങൾ മാത്രം വരയ്ക്കാൻ പ്രതിജ്ഞാബദ്ധനായ അദ്ദേഹം അക്കാദമിക് കൺവെൻഷനും മുൻ തലമുറയിലെ വിഷ്വൽ ആർട്ടിസ്റ്റുകളുടെ റൊമാന്റിസിസവും നിരസിച്ചു. അദ്ദേഹത്തിന്റെ സ്വാതന്ത്ര്യം പിൽക്കാല കലാകാരന്മാരായ ഇംപ്രഷനിസ്റ്റുകൾക്കും ക്യൂബിസ്റ്റുകൾക്കും പ്രധാനപ്പെട്ട ഒരു മാതൃകയാണ്. പത്തൊൻപതാം നൂറ്റാണ്ടിലെ ഫ്രഞ്ച് പെയിന്റിംഗിൽ ഒരു നവീനനെന്ന നിലയിലും തന്റെ സൃഷ്ടികളിലൂടെ ധീരമായ സാമൂഹിക പ്രസ്താവനകൾ നടത്താൻ തയ്യാറായ ഒരു കലാകാരനെന്ന നിലയിലും കോർബെറ്റിന് ഒരു പ്രധാന സ്ഥാനം ഉണ്ട്.

## അവലംബം


വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ഗുസ്താവ് കൂർബെ വരച്ച ചിത്രങ്ങൾ
വർഗ്ഗം:ഫ്രഞ്ച് പെയിന്റിംഗുകൾ
നന്ദു (നടൻ)

നന്ദു എന്ന പേരിൽ അറിയപ്പെടുന്ന **നന്ദലാൽ കൃഷ്ണമൂർത്തി** മലയാളചലച്ചിത്രനടൻ എന്ന നിലയിലാണ് പ്രശസ്തൻ. മുപ്പത് വർഷത്തോളമായി രംഗത്തുണ്ടെങ്കിലും കമലദളം പോലുള്ള ചിത്രങ്ങളിൽ ചെറിയ വേഷങ്ങളിൽ അഭിനയിച്ചിട്ടുണ്ടെങ്കിലും മോഹൻലാൽ നായകനായി 2012ൽ രഞ്ജിത് സംവിധാനം ചെയ്ത സ്പിരിറ്റ് എന്ന ചിത്രത്തിലെ കുടിയൻ കഥാപാത്രമാണ് നന്ദുവിനെ പ്രശസ്തനാക്കിയത്.   പ്രിയദർശന്റെ പല ചിത്രങ്ങളിലും വേഷമിട്ടിട്ടുള്ള നന്ദുവിനു സ്പിരിറ്റിലെ അഭിനയത്തിനു മികച്ച സ്വഭാവനടനുള്ള SIIMA  അവാർഡ് ലഭിക്കുകയുണ്ടായി

## വ്യക്തിജീവിതം
1965ൽ തിരുവനന്തപുരത്തടുത്ത് തൈക്കാട്ടിൽ ടേബിൾ ടെന്നീസ് കോച്ച് കൃഷ്ണമൂർത്തിയുടെയും സംഗീതജ്ഞ സുകുമാരിയുടെ യും മകനായി ജനിച്ചു. ജനിച്ച് 60 ദിവസത്തിനുള്ളിൽ അമ്മ മരിച്ചു. അമ്മാവനും അമ്മാവിയുമാണ് വളർത്തിയത്.

1997ൽ കവിത നന്ദലാൽ ജീവിതസഖിയായി. 1999ൽ നന്ദിത, 2013ൽ കൃഷൻ എന്നിവർ ജനിച്ചു.ref>http://www.mangalam.com/mangalam-varika/193436

## കലാജീവിതം
1986ൽ മോഹൻലാൽ നായകനായ വേണു നാഗവള്ളി സംവിധാനം ചെയ്ത സർവ്വകലാശാലആണ് ആദ്യ ചിത്രം. പിന്നീട് 20 വർഷത്തോളം പ്രതിവർഷം  രണ്ടും മൂന്നും ചിത്രങ്ങളിൽ അഭിനയിച്ചുകൊണ്ടിരുന്നു. മിക്കവാറും കോളജ് വിദ്യാർത്ഥി വേഷങ്ങൾ ആണ് ലഭിച്ചുകൊണ്ടിരുന്നത്. 2012ലെ സ്പിരിറ്റ്  രഞ്ജിത് സംവിധാനം ചെയ്ത ചിത്രത്തിലെ മണിയൻ എന്ന കുടിയൻ കഥാപാത്രമാണ് വഴിത്തിരിവായത്.
## സിനിമാജീവിതം

### മലയാളം

### തമിഴ്

### ഹിന്ദി

## ടെലിവിഷൻ ജീവിതം
*സത്യം ശിവം സുന്ദരം (അമൃത)
*ദേവീമാഹാത്മ്യം (ഏഷ്യാനെറ്റ്)
*ശ്രീ മഹാഭാഗവതം(ഏഷ്യാനെറ്റ്)
*സ്വാമി അയ്യപ്പൻ (ഏഷ്യാനെറ്റ്)
*ചന്ദ്രോദയം(ഡിഡി മലയാളം)

## അവാർഡ്കൾ
*;നോമിനേഷൻ
ഫിലിം ഫെയർ- സ്വഭാവനടൻ- (സ്പിരിറ്റ് )

## അവലംബം

*The Hindu Actor Nandulal. Photo: Special Arrangement TOPICS cinema Malayalam cinema people celebrity Actor Nandulal Krishnamoorthy has found his space in tinselville post his spirited performance in Spirit. 
*
*Nandu Profile 
*Actor Nandu at CiniDiary 

## അവലംബം

## പുറത്തേക്കുള്ള കണ്ണികൾ
* 
* Nandu at MSI 

വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:1965ൽ ജനിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:മലയാളചലച്ചിത്ര അഭിനേതാക്കൾ
വെരഗ്വാസ് പ്രവിശ്യ

**വെരഗ്വാസ്** (), പനാമയുടെ മധ്യ-പടിഞ്ഞാറൻ ഭാഗത്തായി സ്ഥിതിചെയ്യുന്ന ഒരു പ്രവിശ്യയാണ്. ഈ പ്രവിശ്യയുടെ  തലസ്ഥാനം സാൻറിയാഗോ ഡി വെരാഗ്വസ് നഗരമാണ്. അറ്റ്ലാന്റിക് മഹാ സമുദ്രവും ശാന്ത സമുദ്രവും അതിരിടുന്ന പനാമയിലെ ഒരേയൊരു പ്രവിശ്യയാണിത്. 11,239.3 ചതുരശ്ര കിലോമീറ്റർ വിസ്തൃതിയുള്ള ഈ പ്രവിശ്യ 12 ജില്ലകളായി വിഭജിക്കപ്പെട്ടിരിക്കുന്നു.

## ചരിത്രം
ക്രിസ്റ്റഫർ കൊളംബസ് തന്റെ നാലാമത്തെ സമുദ്ര യാത്രയിലാണ് വെരഗ്വാസിൽ പര്യവേക്ഷണം നടത്തിയത്. പുതിയ സ്പാനിഷ് പ്രധാന ഭൂപ്രദേശത്ത് ആദ്യ കോളനി സ്ഥാപിക്കാൻ അദ്ദേഹം യത്നിച്ചുവെങ്കിലും തദ്ദേശീയ ഇന്ത്യക്കാരുടെ ആക്രമണങ്ങളാൽ ഇതു പരാജയപ്പെട്ടു. ഡിയേഗോ ഡി നിക്ക്വേസായും ഒരു കോളനി സ്ഥാപിക്കാൻ ശ്രമിച്ചുവെങ്കിലും പരാജയത്തിൽ കലാശിച്ചതിനാൽ അദ്ദേഹം നോംബ്രെ ഡി ഡിയോസ് എന്ന പേരിൽ ഇന്ത്യക്കാരെ നേരിടാനായി ഒരു കോളനി ഉണ്ടാക്കുകയും അതിന്റെ തലസ്ഥാനമായി സാന്റിയാഗോ ഡി വെരഗ്വാസ് 1636-ൽ സ്ഥാപിക്കുകയും ചെയ്തു.

“വെരക്വ” അഥവാ “വെരഗ്വ” എന്നീ തദ്ദേശീയ പദത്തിൽനിന്നാണ് ഈ പ്രവിശ്യയുടെ പേര് ഉടലെടുത്തതെന്ന്പറയപ്പെടുന്നുവെങ്കിലും മറ്റു സിദ്ധാന്തങ്ങളും അതോടൊപ്പം നിലനിൽക്കുന്നുണ്ട്. കരീബിയൻ കടൽ, ശാന്ത സമുദ്രം എന്നിവയുടെ തീരപ്രദേശങ്ങളുള്ള പനാമയിലെ ഏക പ്രവിശ്യയാണ് വെരഗ്വാസ്. പ്രവിശ്യയിലെ ഭൂരിഭാഗം ജനതയും പസഫിക് വശത്ത് അധിവസിക്കുന്നു; എന്നാൽ കരീബിയൻ തീരപ്രദേശത്തിന്റെ ഭൂരിഭാഗത്തിലും ജനവാസമില്ല.

## ടൂറിസം
പ്രധാനമായി കാമ്പെസിനോസ് എന്നറിയപ്പെടുന്ന സ്പാനിഷ്-ഇന്ത്യൻ വംശജരുൾപ്പെടെ വെരഗ്വാസിൽ അനേകം വംശീയ വിഭാഗങ്ങൾ അധിവസിക്കുന്നു. ഈ പ്രദേശം ടൂറിസ്റ്റുകൾക്കും സന്ദർശകർക്കും പ്രകൃതിയുമായി അടുത്തു സംവദിക്കുന്നതിനുള്ള അവസരമൊരുക്കുന്നു. വനനിരകൾ, പർവതങ്ങൾ, തീരപ്രദേശങ്ങൾ, ദ്വീപുകൾ എന്നിവിടങ്ങളിലായി 200-ലേറെ ഓർക്കിഡുകളും സസ്തനികൾ, ഉരഗങ്ങൾ, ഷഡ്പദങ്ങൾ എന്നിവകൂടാതെ  400 ലേറെ പക്ഷിയിനങ്ങളേയും കണ്ടുവരുന്നു.

വെരഗ്വാസിൽ വിവിധ ദേശീയോദ്യാനങ്ങൾ നിലനിൽക്കുന്നു. കൊയ്ബ ദേശീയോദ്യാനം (അമേരിക്കയിലെ പസഫിക് തീരത്തെ ഏറ്റവും വലിയ പവിഴപ്പുറ്റുള്ളത്), സെറോ ഹോയാ ദേശീയോദ്യാനം (അസ്യെറോ ഉപദ്വീപിന്റെ തെക്കുപടിഞ്ഞാറൻ മേഖലയും അതിനു ചുറ്റുമുള്ള കടലും), സാന്താ ഫെ ദേശീയോദ്യാനം (വടക്കൻ മേഖലയിലുള്ള ഒരു വനം) ലാ യെഗ്വാഡ ഫോറസ്റ്റ് റിസർവ് (വൈദ്യുതോത്പാദനത്തനായി ഒരു വലിയ കൃത്രിമ തടാകം നിർമ്മിക്കപ്പെട്ടിരിക്കുന്നു), എൽ മോണ്ടുവോസോ ഫോറസ്റ്റ് റിസർവ് എന്നിവയാണ് ഇവയിൽ ഏതാനുംചിലത്.

പ്ലായ സാന്താ കാറ്റലീന, പ്ലായാ മരിയാറ്റോ, മലെനാ, ടോറിയോ പോലെയുളള ബീച്ചുകൾ സർഫിംഗ്, മത്സ്യബന്ധനം എന്നിവക്കു പറ്റിയ മികച്ച സ്ഥലങ്ങളാണ്. ഇഗ്ലെസിയാ ഡി സാൻ ഫ്രാൻസിസ്കോ ഡി മോണ്ടാനയാണ് ഇവിടുത്തെ മറ്റൊരു പ്രധാന വിനോദ സഞ്ചാര കേന്ദ്രം. 1727 ൽ സ്ഥാപിക്കപ്പെട്ട ഈ ദേവാലയത്തിന് ബറോക്ക് ശൈലിയിലുള്ള വാസ്തുവിദ്യയാണുള്ളത്. 1937 ജനുവരി 27 നാണ് ഇത് ഒരു ദേശീയ ചരിത്ര സ്മാരകമായി പ്രഖ്യാപിക്കപ്പെട്ടു.

## അവലംബം
ഹെയ്ൻസ് റൂട്ടിഷൌസർ

ഒരു സ്വിസ് ഗണിതശാസ്ത്രജ്ഞനും, ആധുനിക സംഖ്യാശാസ്ത്ര ഗണിതവും കമ്പ്യൂട്ടർ സയൻസും കൈകാര്യം ചെയ്ത പണ്ഡിതനുമായിരുന്നു **ഹെയ്ൻസ് റൂട്ടിഷൗസർ** (ജനനം: 30 ജനുവരി 1918 - നവംബർ 10, 1970).
## ജീവിതം
ഹെയ്ൻസ്റൂട്ടിഷൌസർക്ക് 13 വയസ്സുള്ളപ്പോൾ അച്ഛൻ മരിച്ചു. മൂന്നു വർഷത്തിനു ശേഷം അമ്മയും മരിച്ചു. അദ്ദേഹത്തിന്റെ ഇളയ സഹോദരനും സഹോദരിയും അമ്മാവന്റെ വീട്ടിലെത്തി. 1936 മുതൽ റൂട്ടിഷൌസർ ഇറ്റിഎച്ച് സൂറിച്ചിൽ ഗണിതശാസ്ത്രം പഠിച്ചു, അവിടെ വച്ച് 1942 ൽ ബിരുദം നേടി. 1942 മുതൽ 1945 വരെ അദ്ദേഹം ഇറ്റിഎച്ചിൽ വാൾട്ടർ സാക്സറുടെ സഹായിയും 1945 മുതൽ 1948 വരെ ഗ്ലാറിസ് ഗേഗ്, ട്രാജൻ എന്നിവിടങ്ങളിലെ ഗണിതശാസ്ത്ര അദ്ധ്യാപകനും ആയിരുന്നു. 1948 ൽ സങ്കീർണ്ണമായ വിശകലനത്തെക്കുറിച്ചുള്ള നല്ല രീതിയിൽ സ്വീകരിക്കപ്പെട്ട പ്രബന്ധം വഴി ഇറ്റിഎച്ചിൽ നിന്ന് ഡോക്ടറേറ്റ് നേടി.

1948 മുതൽ 1949 വരെ റൂട്ടിഷൌസർ ഹാർവാർഡ് യൂണിവേഴ്സിറ്റിയിലും പ്രിൻസ്ടൺ യൂണിവേഴ്സിറ്റിയിലും കംപ്യൂട്ടിങ്ങ് പഠിക്കുകയായിരുന്നു.1949 മുതൽ 1955 വരെ ഇ.ടി.എച്ച് സുറിച്ച് ഇൻസ്റ്റിറ്റ്യൂട്ട് ഫോർ അപ്ലൈഡ് മാത്തമാറ്റിക്സിലെ റിസർച്ച് അസോസിയേറ്റ് ആയിരുന്നു. എഡ്വേർഡ് സ്റ്റെഫേലാണ് ഇത് സ്ഥാപിച്ചത്. ആദ്യത്തെ സ്വിസ് കംപ്യൂട്ടർ എർമെത്ത്(ERMETH) ന്റെ വികസനത്തിൽ അംബ്രോസ് സ്പീസറുമായി ചേർന്ന് അദ്ദേഹം പ്രവർത്തിച്ചു. പ്രോഗ്രാമിങ് ഭാഷ സൂപ്പർപ്ലാൻ (1949-1951) വികസിപ്പിക്കുകയും, ഒരു പ്ലാങ്കാക്ക്ബുൾ പ്രോഗ്രാമിനെ നിർദ്ദേശിക്കുന്ന കൊൺറാഡ് സുസെയുടെ വാക്കിൽ "റെഷെൻപ്ലാൻ" (അതായത്, കംപ്യുട്ടേഷൻ പ്ലാൻ),എന്ന പേര് റഫറൻസ് ആക്കി. കമ്പൈലർ പയനിയറിങ് മേഖലയിൽ അദ്ദേഹം മികച്ച സംഭാവന നൽകി, തത്ഫലമായി പ്രോഗ്രാമിങ് ഭാഷകളായ അൽഗോൾ 58(ALGOL 58) ഉം അൽഗോൾ 60(ALGOL 60) ഉം നിർവചിക്കുന്നതിൽ ഉൾപ്പെട്ടിരുന്നു.

മറ്റു സംഭാവനകൾക്കൊപ്പം, പ്രോഗ്രാമിങ്ങിനുള്ള നിരവധി അടിസ്ഥാന സിന്റാക്റ്റിക് ഫീച്ചറുകൾ അദ്ദേഹം അവതരിപ്പിച്ചു, പ്രത്യേകിച്ച് ഫോർ ലൂപ്പിനായിയുള്ള(for loop) ഒരു കീവേഡ്, ആദ്യം സൂപ്പർപ്ലാനിൽ ജർമൻ ഫർ എന്ന നിലയിൽ, അൽഗോൾ 58 (ALGOL 58) ലെ "ഫോർ" അതിന്റെ ഇംഗ്ലീഷ് പരിഭാഷ നൽകിയത്  ഇദ്ദേഹമായിരുന്നു.

1951 ൽ റൂട്ടിഷൗസർ ഒരു ലക്ചററായി (ജർമൻ ഭാഷയിൽ, പ്രിവറ്റ്ഡൊസന്റ്) മാറി.  1955 ൽ അദ്ദേഹം അസാധാരണ പ്രൊഫസറായി നിയമിതനായി, 1962-ൽ ഇറ്റിഎച്ചിൽ(ETH) അപ്ലൈഡ് മാത്തമാറ്റിക്സ് അസോസിയേറ്റ് പ്രൊഫസ്സറായി സ്ഥാനമേറ്റു. 1968 ൽ അദ്ദേഹം കമ്പ്യൂട്ടർ സയൻസ് വിഭാഗത്തിന്റെ തലവനായി, 1981 ൽ ഇറ്റിഎച്ച്സൂറിച്ചിൽ കമ്പ്യൂട്ടർ സയൻസ് ഡിവിഷൻ പിന്നീട് കമ്പ്യൂട്ടർ സയൻസ് ഇൻസ്റ്റിറ്റ്യൂട്ട് ആയി മാറി.

1950 കൾക്കുശേഷം റൂട്ടിഷൗസർക്ക് ഹൃദയപ്രശ്നങ്ങൾ നേരിടേണ്ടി വന്നു. 1964 ൽ അദ്ദേഹം ഹൃദയാഘാതത്തെ അതിജീവിച്ചു, 1970 നവംബർ 10-ന് അദ്ദേഹം അന്തരിച്ചു. അകാലത്തിൽ മരണമടഞ്ഞപ്പോൾ അദ്ദേഹത്തിന്റെ ഭാര്യ മാർഗരറ്റ് അദ്ദേഹത്തിന്റെ പ്രവർത്തനങ്ങൾ പ്രസിദ്ധീകരിച്ചു.
## രേഖകൾ
* സ്വയം കണക്കാക്കൽ പദ്ധതി. പോസ്റ്റ് ഡോക്ടറൽ തീസിസ് എത്തസ്, 1951.
വർഗ്ഗം:1918-ൽ ജനിച്ചവർ
വർഗ്ഗം:1970-ൽ മരിച്ചവർ
വർഗ്ഗം:സ്വിസ് ഗണിതശാസ്ത്രജ്ഞർ
കോന്നിയൂർ നരേന്ദ്രനാഥ്

മലയാള സാഹിത്യകാരനാണ്  **കോന്നിയൂർ നരേന്ദ്രനാഥ്**. മലയാളത്തിൽ 40 ഓളം പുസ്‌തകങ്ങൾ രചിച്ചിട്ടുണ്ട്. 
## ജീവിതരേഖ
പത്തനംതിട്ട കോന്നിയിൽ നെല്ലിക്കോട്‌   എം.എൻ. രാഘവൻനായരുടെയും കുഞ്ഞുകൊച്ചമ്മയുടെയും മകനാണ്‌.  1950ൽ കോഴിക്കോട്‌ ആകാശവാണിയിൽ ഉദ്യോഗസ്ഥനായി ചേർന്നു. തുടർന്ന്‌ തിരുവനന്തപുരം, തൃശ്ശൂർ, പോർട്ട്‌ബ്ലയർ, തൃശിനാപ്പള്ളി, ജോധ്‌പുർ, ന്യൂഡൽഹി ആകാശവാണി കേന്ദ്രങ്ങളിൽ പ്രവർത്തിച്ചു. തിരുവനന്തപുരം, കോഴിക്കോട്‌ ആകാശവാണി കേന്ദ്രങ്ങളിൽ ഡയറക്ടറായിരുന്നു. ആകാശവാണി ചെന്നൈ നിലയത്തിൽ ഡയറക്ടർ പദവിയിലിരിക്കവെ 1985 ൽ വിരമിച്ചു. 

1947 ൽ 'ആത്മമിത്രം' എന്ന ചെറുകഥ സമാഹാരമാണ്‌ ആദ്യം പ്രസിദ്ധീകരിച്ച പുസ്‌തകം. 'വരം' എന്ന അദ്ദേഹത്തിന്റെ ശാസ്‌ത്രനോവൽ മലയാളത്തിലെ ആദ്യ കാല സീരിയലായി തിരുവനന്തപുരം ദൂരദർശൻ സംപ്രേഷണം ചെയ്‌തു. 'ചക്രവാളത്തിനപ്പുറം' എന്ന പുസ്‌തകം മലയാളത്തിലെ ആദ്യകാല സയൻസ്‌ ഫിക്ഷനുകളിലൊന്നാണ്.  ഭരണഘടനയെ കുറിച്ച് മലയാളത്തിലുള്ള ആദ്യ പുസ്തകം 'നമ്മുടെ ഭരണഘടന' എഴുതിയതും ശാസ്ത്രസാഹിത്യ പരിഷത്തിന് ആ പേര് നിർദ്ദേശിച്ചതും കോന്നിയൂർ നരേന്ദ്ര നാഥാണ്.  
ഗംഗാദേവിയാണ്‌ ഭാര്യ. ജയശ്രീ, ശ്രീലത, ശ്രീകുമാർ എന്നിവർ മക്കളാണ്‌.

## കൃതികൾ
* കന്നിമണ്ണ്
* ആത്മമിത്രം
* 'വരം' 
* മനുഷ്യ ബന്ധങ്ങൾ
* ദീപനാളത്തിനു ചുറ്റും കുറെ ശലഭങ്ങൾ (നോവൽ)
* ആത്മമിത്രം
* ചക്രവാളത്തിനപ്പുറം (ചെറുകഥാ സമാഹാരം)
* മനുഷ്യരാശിക്കുവേണ്ടി ജീവിതം ആരംഭിക്കുന്നു (നാടകം)
* സർദാർ കെ.എം. പണിക്കർ

## പുരസ്കാരങ്ങൾ
സർദാർ പണിക്കരെക്കുറിച്ചെഴുതിയ ജീവചരിത്രഗ്രന്ഥത്തിന്‌ അദ്ദേഹത്തിന്‌ 1982-ൽ പി.കെ. പരമേശ്വരൻനായർ സ്‌മാരക അവാർഡ്‌ ലഭിച്ചു. 
## അവലംബം


വർഗ്ഗം:1927-ൽ ജനിച്ചവർ
വർഗ്ഗം:ഡിസംബർ 10-ന് ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാള നോവലെഴുത്തുകാർ
വർഗ്ഗം:ശാസ്ത്ര എഴുത്തുകാർ
വർഗ്ഗം:2008-ൽ മരിച്ചവർ
വർഗ്ഗം:ഓഗസ്റ്റ് 12-ന് മരിച്ചവർ
സൂര്യൻ (1982ലെ ചലച്ചിത്രം)

ശശികുമാർ സംവിധാനം ചെയ്ത് 1982-ൽ പുറത്തിറങ്ങിയ ഒരു മലയാള ചലച്ചിത്രമാണ്***സൂര്യൻ***. വേലപ്പൻപിള്ളയുടെ കഥക്ക് പി.എം. നായർ തിരക്കഥയും സംഭാഷണവും എഴുതി.  ബി.എസ്.സി ബാബു നിർമ്മിച്ച ഈ ചിത്രത്തിൽ സുകുമാരൻ, ജലജ, സോമൻ, പൂർണ്ണിമ ജയറാം, നെല്ലിക്കോട് ഭാസ്കരൻ എന്നിവരാണ് പ്രധാന വേഷങ്ങൾ അവതരിപ്പിച്ചത്. പ്രശസ്ത നടൻ ജയന്റെ അനുജൻ അജയനും ഈ ചിത്രത്തിലെ ഒരു കഥാപാത്രത്തെ അവതരിപ്പിച്ചു. കാവാലം നാരായണപ്പണിക്കർ എഴുതിയ ഗാനങ്ങൾൾക്ക് ജോൺസൺ സംഗീതസംവിധാനം നിർവഹിച്ചു.

## അഭിനേതാക്കൾ

## ഗാനങ്ങൾ
ഗാനങ്ങൾ :കാവാലംഈണം :ജോൺസൺ 

	
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ

വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:കാവാലം-ജോൺസൺ ഗാനങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ‎
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
നാഷണൽ ജിയോഗ്രാഫിക് ട്രാവലർ മാഗസിൻ

യുണൈറ്റഡ് സ്റ്റേറ്റ്സ് ഓഫ് അമേരിക്കയിൽ സ്ഥിതിചെയ്യുന്ന നാഷണൽ ജിയോഗ്രാഫിക് പാർട്ണേഴ്സ് പ്രസിദ്ധീകരിച്ച ഒരു മാസികയാണ് നാഷണൽ ജിയോഗ്രാഫിക് ട്രാവലർ. 1984 ലാണ് ഇത് പുറത്തിറങ്ങിയത് . അർമേനിയ , ബെൽജിയം , നെതർലൻഡ്സ് , ചൈന , ക്രോയേഷ്യ ,ചെക്റിപ്പബ്ലിക്ക് , ഇൻഡോനേഷ്യ , ലാറ്റിൻ അമേരിക്ക , ഇസ്രാഈൽ, പോളണ്ട് , റൊമാനിയ , റഷ്യ , സ്ലോവേനിയ , സ്പെയിൻ തുടങ്ങിയ സ്ഥലങ്ങളിൽ നാഷണൽ ജിയോഗ്രാഫിക് ട്രാവലറിലെ പ്രാദേശിക ഭാഷാ പതിപ്പുകൾ പ്രസിദ്ധീകരിച്ചിട്ടുണ്ട്. നാഷണൽ ജിയോഗ്രാഫിക്ക് ട്രാവൽ ബ്യൂറോയുടെ മുഖ്യ എതിരാളികൾ കോണ്ടെ നാസ്റ്റ് ട്രാവലേഴ്സും ട്രാവൽ + ലഷർ ആണ്.

വർഗ്ഗം:മാസികകൾ
ദി വോയേജ് ഓഫ് ലൈഫ്

1842-ൽ തോമസ് കോൾ സൃഷ്ടിച്ച ഒരു കൂട്ടം ചിത്രങ്ങൾ ആണ് **ദി വോയേജ് ഓഫ് ലൈഫ്.** മനുഷ്യജീവിതത്തിലെ ബാല്യം, യൗവനം, മാനവികത, വാർധക്യം എന്നീ നാല് ഘട്ടങ്ങളെ ഒരു ഉപമയിലൂടെ പ്രതിനിധാനം ചെയ്യുന്നു: പത്തൊൻപതാം നൂറ്റാണ്ടിൻറെ മധ്യത്തിൽ അമേരിക്കൻ വിജനഭൂമിയിൽ സ്ഥിതിചെയ്യുന്ന നദിയിലൂടെ ബോട്ടിൽ സഞ്ചരിക്കുന്ന ഒരു യാത്രക്കാരനെ ഈ പെയിന്റിംഗിൽ ചിത്രീകരിക്കുന്നു. ഓരോ ചിത്രത്തിലും ജീവിതമാകുന്ന നദിയിൽ യാത്രചെയ്യുന്ന യാത്രക്കാരനോടൊപ്പം ഗാർഡിയൻ ഏഞ്ചൽ കൂടി സഞ്ചരിക്കുന്നതായി ഉപമിച്ചുകൊണ്ട് ചിത്രീകരിച്ചിരിക്കുന്നു.
## അവലംബം
;Notes

;ബിബ്ലിയോഗ്രാഫി
* 
* 
* 
* 

## പുറം കണ്ണികൾ
* ''The Voyage of Life'': A Chronology
* ''The Voyage of Life at the National Gallery of Art 

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
വർഗ്ഗം:തോമസ് കോൾ ചിത്രീകരിച്ച ചിത്രങ്ങൾ
വിവേക് ഹർഷൻ

**വിവേക് ഹർഷൻ** (**ജനനം:മേയ് 28 1981**) നാഷണൽ അവാർഡ് ജേതാവായ ഒരു ഇന്ത്യൻ ചിത്ര സംയോജകനാണ്. 2006 ൽ പ്രദർശനത്തിന് എത്തിയ റെഡ് സല്യൂട്ട് എന്ന ചിത്രത്തിലൂടെ ആണ് ഇദ്ദേഹം സിനിമ രംഗത്തേക്ക് കടന്നു വന്നത്.

### സിനിമ ജീവിതം
അമൽ നീരദ് സംവിധാനം ചെയ്ത് 2007 ൽ പ്രദർശനത്തിന് എത്തിയ ബിഗ് ബി എന്ന ചിത്രത്തിന്റെ എഡിറ്റിംഗ് വളരെ അധികം ശ്രദ്ധിക്കപ്പെട്ടു. Jigarthanda എന്ന ചിത്രത്തിന് 2014 ൽ‌ മികച്ച ചിത്ര സംയോജകനുള്ള നാഷണൽ ഫിലിം അവാർഡ് ഇദ്ദേഹത്തിന് ലഭിച്ചു.

### ചലച്ചിത്രങ്ങൾ
* റെഡ് സല്യൂട്ട് (2006)
* ബിഗ് ബി (2007)
* സാഗർ ഏലിയാസ് ജാക്കി -റീലോഡഡ് (2008)
* ശിവ മനസ്സുള്ള ശക്തി (2009)
* അൻവർ (2010)
* ഒരു കൽ ഒരു കണ്ണാടി (2010)
* 22 ഫീമെയിൽ കോട്ടയം (2012)
* ജോസേട്ടൻറ്റെ ഹീറോ (2012)
* ബാച്ച്‌ലർ പാർട്ടി (2012)
* അഞ്ച് സുന്ദരികൾ (2012)
* പെരുച്ചാഴി (2014)
* കാക്കി സട്ടൈ (2014)
* രജനി മുരുഗൻ (2014)
* കലി (2014)
* പുതിയ നിയമം (2014)
* നമ്പ്യാർ 
* എസ്ര (2016)
* രാമലീല (2017)
* വേലൈക്കാരൻ (2017)
* മെർക്കുറി (2018)
* സീമരാജ (2018)
* മന്ദാരം (2018)
* ഇരുപത്തിയൊന്നാം നൂറ്റാണ്ട് (2019)
* പേട്ട (2019)
* മിസ്റ്റർ ലോക്കൽ (2019)
* ലവ് ആക്ഷൻ ഡ്രാമ (2019)
* അസുരൻ (2019)
* ആദിത്യ വർമ്മ (2019)
*വലിയപെരുന്നാൾ (2019)
*കുറുപ്പ് (ചലച്ചിത്രം) (2020)

### അവാർഡുകൾ
* നാഷണൽ ഫിലിം അവാർഡ് മികച്ച ചിത്ര സംയോജകൻ -ജിഗർതണ്ട (2014)
* വിജയ് അവാർഡ് മികച്ച ചിത്ര സംയോജകൻ -ജിഗർതണ്ട
ഉയരെ

ബോബി, സഞ്ജയ് എന്നിവരുടെ രചനയിൽ ഷെനുഗ, ഷെഗ്ന, ഷെർഗ എന്നീ സഹോദരിമാർ  ചേർന്ന് നിർമ്മിച്ച മനു അശോകൻ സംവിധായകനായി അരങ്ങേറ്റം കുറിച്ച 2019 ലെ  മലയാള  ചിത്രമാണ് **ഉയരെ**. ടൊവിനോ തോമസ്, ആസിഫ് അലി, പാർവ്വതി എന്നിവരാണ് ചിത്രത്തിൽ അഭിനയിക്കുന്നത്. മുഖം വികൃതമാക്കിയ ആസിഡ് ആക്രമണത്തെ അതിജീവിച്ച വനിതാ പൈലറ്റ് പല്ലവി രവീന്ദ്രന്റെ  ജീവിതം ആണ് ഉയരെ എന്ന ചിത്രം പറയുന്നത്. 2018 നവംബറിൽ ആരംഭിച്ച ചിത്രീകരണം 2019 ജനുവരി അവസാനത്തോടെ പൂർത്തിയായി. 2019 ഏപ്രിൽ 26 നാണ് ഉയരെ ഇന്ത്യയിൽ പുറത്തിറങ്ങിയത്. ഇതിന് നിരൂപക പ്രശംസ ലഭിക്കുകയും ബോക്സ് ഓഫീസ് വിജയമായി ക്കുകയും ചെയ്തു, ,

## ഇതിവൃത്തം
ചെറുപ്പം മുതൽ പൈലറ്റ് ആകണമെന്ന ആഗ്രഹമുള്ള പല്ലവി രവീന്ദ്രൻ (പാർവതി) എന്ന പെൺകുട്ടിയുടെ ജീവിതത്തെ ചുറ്റിപ്പറ്റിയാണ് കഥ. ഗോവിന്ദ് ബാലകൃഷ്ണനുമായി (ആസിഫ് അലി) പ്രണയത്തിലാണ്. മുംബൈയിലെ ഒരു പൈലറ്റ് പരിശീലന കേന്ദ്രത്തിൽ അവർക്ക് പ്രവേശനം ലഭിക്കുന്നു. ഒടുവിൽ, അവൾ അവന്റെ സ്വേച്ഛാധിപത്യ സ്വഭാവത്തെ ഭയപ്പെടാൻ തുടങ്ങുന്നു, ഒടുവിൽ അവനിൽ നിന്ന്  രക്ഷപ്പെടാൻ ധൈര്യം ശേഖരിക്കുന്നു.പിരിയാം എന്ന് തീരുമാനിക്കുന്ന പല്ലവിയുടെ മുഖത്തേക്ക് ആസിഡ് എറിഞ്ഞു പല്ലവിയെ ഗോവിന്ദ് അപായപ്പെടുത്തുന്നു  വിശാൽ രാജശേഖരനെ (ടോവിനോ തോമസ്) കണ്ടുമുട്ടുകയും നീതി നേടുകയും ചെയ്തുകൊണ്ട് അവളുടെ ജീവിതം തകരാതിരിക്കാനുള്ള അവളുടെ പോരാട്ടത്തെ സിനിമയുടെ ബാക്കി ഭാഗങ്ങൾ വിശദീകരിക്കുന്നു.

## അഭിനേതാക്കൾ

പാർവതി-പല്ലവി രവീന്ദ്രൻ

ആസിഫ് അലി-ഗോവിന്ദ് ബാലകൃഷ്ണൻ

ടൊവിനോ തോമസ്-വിശാൽ രാജശേഖരൻ

സിദ്ധിഖ് -രവീന്ദ്രൻ 

പ്രേം പ്രകാശ് -ബാലകൃഷ്ണൻ

പ്രതാപ് പോത്തൻ

## അവലംബം

വർഗ്ഗം:ഇന്ത്യൻ ചലച്ചിത്രങ്ങൾ

വർഗ്ഗം:മലയാളചലച്ചിത്രങ്ങൾ
വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
കേന്ദ്രീയ ഭൂഗർഭജല ബോർഡ്

ലഘുചിത്രം|വലത്ത്‌|കേന്ദ്രീയ ഭൂഗർഭജല ബോർഡ്
കേന്ദ്ര ജലവിഭവ മന്ത്രാലയത്തിന്റെ കീഴിലുള്ള ഒരു ഓഫീസ് ആണ് കേന്ദ്രീയ ഭൂഗർഭജല ബോർഡ് (CGWB), ഇന്ത്യാ, ഭൂഗർഭജല മാനേജ്മന്റ്, പര്യവേക്ഷണം, നിരീക്ഷണം, വിലയിരുത്തൽ, വർദ്ധനവ്, ഭൂഗർഭജല വിഭവങ്ങളുടെ നിയന്ത്രണം എന്നിവയ്ക്കായുള്ള ശാസ്ത്രീയ വിവരങ്ങൾ നൽകാനുള്ള ഉത്തരവാദിത്തങ്ങളെ നാഷണൽ അപെക്സ് ഏജൻസി ആണിത്. 1970 ലാണ് സെൻട്രൽ ഗ്രൗണ്ട് വാട്ടർ ബോർഡ് നിലവിൽ വന്നത്. കേന്ദ്ര സർക്കാർ കാർഷിക മന്ത്രാലയത്തിനു കീഴിലുള്ള പര്യവേക്ഷണ ട്യൂബ് വെൽസ്  ഓർഗനൈസേഷന് പുനർനാമകരണം ചെയ്തു. ഇത് 1972 ൽ ജിയോളജിക്കൽ സർവ്വേ ഓഫ് ഇന്ത്യയുടെ ഗ്രൗണ്ട് വാട്ടർ വിങ്ങിൽ ലയിപ്പിച്ചു.
സെൻട്രൽ ഗ്രൗണ്ട് വാട്ടർ ബോർഡ് ഹൈഡ്രോജിയോളജിസ്റ്സ്, ജിയോഫിസിസിസ്റ്റ് , രസതന്ത്രജ്ഞരും, ഹൈഡ്രോടലിസ്റുകൾ, ഹൈഡ്രോമെറ്റോറോളജിസ്റ്റ്, എഞ്ചിനീർമാരും അടങ്ങുന്ന ഒരു മൾട്ടിഡിസിപ്രിനറി ശാസ്ത്രീയ സംഘടനയാണ്. ഭുജല് ഭവൻ, എൻഎച്ച് 4, ഫരീദാബാദ്, ഹരിയാന അതിന്റെ ആസ്ഥാനം.
ദ റൂളിംഗ് പാഷൻ

1885-ൽ റോയൽ അക്കാദമി എക്സിബിഷനിൽ പ്രദർശിപ്പിച്ച ജോൺ എവെറെറ്റ് മില്ലെയ്സ് വരച്ച ഒരു ചിത്രം ആണ് **ദ റൂളിംഗ് പാഷൻ.** **(The Ornithologist).** ഒരു വൃദ്ധൻ അഫോൾസ്റ്ററി സോഫയുടെ മുകളിൽ ചാരികിടന്നുകൊണ്ട് കുറച്ചു കുട്ടികൾക്കും ഒരു സ്ത്രീക്കും സ്റ്റഫ് ചെയ്ത ഒരു കിങ് ബേർഡ്-ഓഫ്-പാരഡൈസ് പക്ഷിയെ കാണിച്ചുകൊടുക്കുന്നതായി ഈ ചിത്രത്തിൽ ചിത്രീകരിച്ചിരിക്കുന്നു. ചിത്രത്തിന്റെ ഇടതുഭാഗത്തുള്ള പ്രായമുള്ള പെൺകുട്ടി റെസ്പ്ലെൻഡൻറ് ക്വെറ്റ്സൽ പക്ഷിയെ ചേർത്തുപിടിച്ചിരിക്കുന്നു.
## അവലംബം

## പുറം കണ്ണികൾ
*victorianweb.org: Knowledge and Family in Millais's ''The Ruling Passion''

വർഗ്ഗം:കുട്ടികളുടെ ചിത്രങ്ങൾ
വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
ഉതക

അമേച്വർ അക്വേറിയയുടെ ലോകത്തിലെ ഏറ്റവും വൈവിധ്യമാർന്ന സിച്ലിഡുകളുടെ ഉറവിടമായ മലാവി തടാകത്തിൽ കാണപ്പെടുന്ന തുറന്ന ജല-വാസസ്ഥലമായ സിക്ക്ലിഡുകൾക്ക് ഉപയോഗിക്കുന്ന പദമാണ് **ഉതക**.മറ്റുള്ളവയിൽ, കോപാഡിക്രോമിസ്, മ്ചെങ്ക എന്നീ ജീനസിലെ എല്ലാ അംഗങ്ങളും ഉൾപ്പെടുന്നു. 

മലാവിതടാകത്തിന്റെ അരികുകളിലും താഴെയുമായി പാറകൾക്കിടയിൽ വസിക്കുന്ന വലിയ ആഫ്രിക്കൻ സിക്ക്ലിഡുകളായ എംബൂന ഉതകകൾക്ക് വളരാൻ പ്രതികൂലസാഹചര്യമുണ്ടാക്കുന്നു.

എംബൂനയിൽ നിന്ന് വ്യത്യസ്തമായി, ഉതക ജനനം മുതൽ പൊതുവെ വർണ്ണാഭമായവയാണ്. പ്രായപൂർത്തിയാകുന്നതുവരെ ഉതക നിറത്തിൽ വളരെ നിഷ്പക്ഷത കാണിക്കുന്നു. അവയുടെ സ്വതന്ത്ര-നീന്തൽ സ്വഭാവം കാരണം വേട്ടയാടലിലകപ്പെടുകയും കൂടുതൽ ഇരയാകുകയും ചെയ്യുന്നതിൽ നിന്നും തടയുന്നതിനായി പ്രകൃതിനൽകിയ സംരക്ഷണഭാഗമായി ചാരവർണ്ണങ്ങളിൽ കാണപ്പെടുന്നു.
## ഇവയും കാണുക
*List of freshwater aquarium fish species 
## അവലംബം

വർഗ്ഗം:മത്സ്യങ്ങൾ
സ്വിമ്മിംഗ്‌ പൂൾ

ജെ. ശശികുമാർ സംവിധാനം ചെയ്ത് 1976-ൽ പുറത്തിറങ്ങിയ ഒരു മലയാള ചലച്ചിത്രമാണ് ***സ്വിമ്മിങ് പൂൾ***. ജഗതി എൻ.കെ. ആചാരി ഈ ചിത്രത്തിനുവേണ്ടി കഥയും തിരക്കഥയും സംഭാഷണവും എഴുതി. ചെലവൂർ പിക്ചേഴ്സിന്റെ ബാനറിൽ തയ്യിൽ കുഞ്ഞിക്കണ്ടൻ നിർമ്മിച്ച ഈ ചിത്രത്തിൽ കമൽ ഹാസൻ, എം.ജി. സോമൻ, റാണി ചന്ദ്ര, തിക്കുറിശ്ശി എന്നിവരാണ് പ്രധാന വേഷങ്ങൾ ചെയ്തിരിക്കുന്നത്. വയലാർ, പി. ഭാസ്കരൻ, ഭരണിക്കാവ് ശിവകുമാർ എന്നിവർ എഴുതിയ ഗാനങ്ങൾക്ക്എം.കെ. അർജ്ജുനൻ ഈണം നൽകി.

## അഭിനേതാക്കൾ
* കമൽ ഹാസൻ
* എം.ജി. സോമൻ
* റാണി ചന്ദ്ര
* തിക്കുറിശ്ശി സുകുമാരൻ നായർ
* ബഹദൂർ
* പറവൂർ ഭരതൻ
* ശങ്കരാടി
* സുമിത്ര

## ഗാനങ്ങൾ
ഗാനങ്ങൾ :വയലാർ, പി. ഭാസ്കരൻ, ഭരണിക്കാവ് ശിവകുമാർ എന്നിവർ രചിച്ച ഗാനങ്ങൾക്ക് എം.കെ. അർജ്ജുനൻ സംഗീതം നൽകിയിരിക്കുന്നു.

			
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1976-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ഭരണിക്കാവ് ശിവകുമാർ ഗാനങ്ങളെഴുതിയ ചലച്ചിത്രങ്ങൾ‎
വർഗ്ഗം:വയലാർ-അർജ്ജുനൻ മാസ്റ്റർ ഗാനങ്ങൾ
വർഗ്ഗം:ഭാസ്കരൻ- അർജ്ജുനൻ മാസ്റ്റർ ഗാനങ്ങൾ
വർഗ്ഗം:ശിവകുമാർ - അർജ്ജുനൻ ഗാനങ്ങൾ
എൽ. ഭൂമിനാഥൻ

മലയാള സിനിമയിലെ ഒരു ചിത്ര സംയോജകനാണ് എൽ.ഭൂമിനാഥൻ.സിബി മലയിൽ ,ഷാജി കൈലാസ് തുടങ്ങിയ സംവിധായകരുടെ സിനിമകളാണ് ഇദ്ദേഹം കൂടുതൽ എഡിറ്റ് ചെയ്തിട്ടുള്ളത്.

## ചലച്ചിത്രങ്ങൾ
* നിന്നിഷ്ടം എന്നിഷ്ടം (1986)
* കിരീടം (1989)
* ധനം (1991)
* ചെപ്പ് കിലുക്കണ ചങ്ങാതി (1991)
* കമലദളം (1992)
* നീലക്കുറുക്കൻ (1992)
* വളയം (1992) (ചലച്ചിത്രം)
* സദയം (1992)
* ഏകലവ്യൻ (1993)
* പരമ്പര
* ഭരതം
* കമ്മീഷണർ
* ലങ്ക
* ചദ്രോഝവം
* ജലോഝവം
* കണ്ണിനും കണ്ണാടിക്കും (2004)
## അവാർഡുകൾ
2005 മികച്ച ചിത്രസംയോജനത്തിനുള്ള കേരളസംസ്ഥാന ചലച്ചിത്രപുരസ്കാരം ചിത്രം- വാസ്തവം

വർഗ്ഗം:മികച്ച ചിത്രസംയോജകനുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:മലയാളചലച്ചിത്ര ചിത്രസംയോജകർ
ലോവർ സാക്സണി

വടക്കുപടിഞ്ഞാറൻ ജർമ്മനിയിൽ സ്ഥിതി ചെയ്യുന്ന ഒരു സംസ്ഥാനമാണ് **ലോവർ സാക്സണി** അഥവാ **നീഡർസാക്സൺ** (ജർമ്മൻ: *Niedersachsen‌*; ഇംഗ്ലീഷ്: *Lower Saxony*). ജർമ്മനിയിലെ സംസ്ഥാനങ്ങളിൽ വിസ്തീർണ്ണത്തിൽ രണ്ടാം സ്ഥാനത്തും (47,624 ചതുരശ്ര കിമീ) ജനസംഖ്യയിൽ നാലാം സ്ഥാനത്തുമുള്ള (79 ലക്ഷം) സംസ്ഥാനമാണ് ലോവർ സാക്സണി.

## ഭൂമിശാസ്ത്രം
ജർമ്മനിയുടെ വടക്കുപടിഞ്ഞാറ് സ്ഥിതി ചെയ്യുന്ന ഈ സംസ്ഥാനം നോർത്ത് സീ, നെതർലാൻഡ്സ്, ജർമ്മൻ സംസ്ഥാനങ്ങളായ ഷ്ലെസ്വിഗ്-ഹോൾസ്റ്റൈൻ, ഹാംബുർഗ്, മെക്ക്ലെൻബുർഗ്-ഫൊർപ്പോമേൻ, ബ്രാൺഡൻബുർഗ്, സാക്സണി-അൻഹാൾട്ട്, തുറിഞ്ചിയ, ഹെസ്സെ, നോർത്ത് റൈൻ-വെസ്റ്റ്ഫാലിയ എന്നിവയുമായി അതിർത്തി പങ്കിടുന്നു.

## പേരിനു പിന്നിൽ
ജർമ്മൻ ഗോത്രവിഭാഗമായ 'സാക്സണിൽ' നിന്നാണ് സാക്സണി എന്ന പേര് വരുന്നത്.

## ഭാഷ
ജർമ്മൻ ആണ് ലോവർ സാക്സണിയിലെ ഔദ്യോഗിക ഭാഷ. ഗ്രാമീണ മേഖലകളിൽ, വടക്കൻ ലോ സാക്സൺ (ലോ ജർമൻ ഭാഷയുടെ ഒരു വകഭേദം), ഫ്രിഷ്യൻ ഭാഷാഭേദമായ സാറ്റർലാൻഡ്സ് ഫ്രിഷ്യൻ എന്നിവ ഇപ്പോഴും സംസാരിക്കാറുണ്ടെങ്കിലും ഇത് സംസാരിക്കുന്നവരുടെ എണ്ണം കുറഞ്ഞുവരുന്നു.

## പ്രധാന നഗരങ്ങൾ
സംസ്ഥാന തലസ്ഥാനമായ ഹാനോവർ (Hanover), ബ്രൗൺഷ്വൈഗ് (Braunschweig), ല്യൂണെബുർഗ് (Lüneburg), ഓസ്നാബ്രുക്ക് (Osnabrück), ഓൾഡൻബുർഗ് (Oldenburg), ഹിൽഡെസ്ഹൈം (Hildesheim), വോൾഫൻബ്യൂട്ടൽ (Wolfenbüttel), വൂൾഫ്സ്ബുർഗ് (Wolfsburg), ഗ്യോട്ടിൻഗൻ (Göttingen) എന്നിവയാണ് പ്രധാന നഗരങ്ങൾ.

## അവലംബം

വർഗ്ഗം:ജർമ്മനിയിലെ സംസ്ഥാനങ്ങൾ
എല്ലാം നിനക്കു വേണ്ടി

ശശികുമാർ സംവിധാനം ചെയ്ത് 1981-ൽ പുറത്തിറങ്ങിയ മലയാള ചലച്ചിത്രമാണ്***എല്ലാം നിനക്കു വേണ്ടി***.ഡോ നിഹാർ രഞ്ചൻ ഗുപ്തയുടെ  കഥക്ക് എസ്.എൽ. പുരം സദാനന്ദൻതിർക്കഥയും സംഭാഷണവും എഴുതി.പ്രേം നസീർ,സുകുമാരൻ,സുമലത തുടങ്ങിയവർ അഭിനയിച്ച ഈ ചിത്രം ജയമാരുതി പ്രൊഡക്ഷൻസിന്റെ ബാനറിൽ ടി.ഇ. വാസുദേവൻ നിർമ്മിച്ചതാണ്.ശ്രീകുമാരൻ തമ്പി,പി എ സെയ്തു എന്നിവർ എഴുതിയ വരികൾക്ക്  വി. ദക്ഷിണാമൂർത്തി സംഗീതസംവിധാനം നിർവഹിച്ചു  

## താരനിര

## പാട്ടരങ്ങ്
ഗാനങ്ങൾ :ശ്രീകുമാരൻ തമ്പിപി എ സെയ്തു
ഈണം :വി. ദക്ഷിണാമൂർത്തി

		 ,	
## അവലംബം

## പുറത്തേക്കുള്ള കണ്ണികൾ
* 
## യൂറ്റ്യൂബിൽ
എല്ലാം നിനക്കു വേണ്ടി (1981)

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ

വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി- മൂർത്തി ഗാനങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
ടെക്സ്‌കോകോ

**ടെക്സ്കോകോ**, മെക്സിക്കോ സിറ്റിക്ക് 25 കിലോമീറ്റർ വടക്കുകിഴക്കായി സ്ഥിതിചെയ്യുന്ന മെക്സിക്കോയിലെ ഒരു നഗരവും മുനിസിപ്പാലിറ്റിയുമാണ്. ഹിസ്പാനിക് കാലഘട്ടത്തിനുമുമ്പ്, ഇത് ടെക്സ്കോകോ തടാകത്തിന്റെ തീരത്തിന്റെ തീരത്തെ പ്രമുഖ ആസ്ടെക് നഗരമായിരുന്നു. കീഴടക്കപ്പെട്ടതിനുശേഷം മെക്സിക്കോ സിറ്റിക്ക് ശേഷമുള്ള ഏറ്റവും പ്രാധാന്യമർഹിക്കുന്ന നഗരമായിരുന്നു ഇതെങ്കിലും കാലക്രമേണ ഇതിന്റെ പ്രാധാന്യ കുറയുകയും നഗരം കൂടുതൽ ഗ്രാമീണ സ്വഭാവത്തിലേയ്ക്കു മാറുകയും ചെയ്തു. കൊളോണിയൽ കാലഘട്ടത്തിലും സ്വാതന്ത്ര്യാനന്തര കാലഘട്ടത്തിലും ടെക്സ്കോകോ തടാകത്തിന്റെ ഭൂരിഭാഗവും വറ്റിപ്പോകുകയും നഗരം പിന്നീട് തടാക തീരത്തല്ലാതാവുകയും മുനിസിപ്പാലിറ്റിയുടെ ഭൂരിഭാഗവും തടാകത്തിന്റെ തടത്തിന്മേലേയ്ക്കു വ്യാപിക്കുകയും ചെയ്തു. ഇപ്പോൾ മെക്സിക്കോയിലെ ആന്ത്രോപ്പോളജിക്കൽ മ്യൂസിയത്തിൽ പ്രദർശിപ്പിച്ചിരിക്കുന്ന 125 ടൺ ഭാരമുള്ള ട്ലാലോക്കിന്റെ ശിലാപ്രതിമ ഉൾപ്പെടെ, നിരവധി ആസ്ടെക് പുരാവസ്തുക്കൾ  ഇവിടെനിന്നു കണ്ടെത്തിയിട്ടുണ്ട്.

## അവലംബം

വർഗ്ഗം:മെക്സിക്കോയിലെ നഗരങ്ങൾ
പോർഷെ

ജർമ്മനിയിലെ സ്റ്റുട്ട്ഗാർട്ട് ആസ്ഥാനമായി പ്രവർത്തിക്കുന്ന വാഹനനിർമ്മാണ കമ്പനിയാണ് **പോർഷെ** (Porsche; ). ഫോക്സ്-വാഗൺ ബീറ്റിൽ നിർമ്മിച്ച ഫെർഡിനാന്റ് പോർഷെ 1931-ൽ ആരംഭിച്ചതാണ് പോർഷെ കമ്പനി. സ്പോർട്സ് കാറുകളും ആഡംബര കാറുകളും എസ് യു വി കളും സെഡാനുകളും നിർമ്മിക്കുന്ന പോർഷെ ഇപ്പോൾ ഫോക്സ്-വാഗൺ ഗ്രൂപ്പിന്റെ ഉടമസ്ഥതയിൽ ആണ്. പനമെര, 911, കായെൻ, മക്കാൻ എന്നിവ പോർഷെയുടെ പ്രശസ്ത മോഡലുകളാണ്.


File:2018 Porsche Cayenne V8 Turbo Tiptronic 4.0 Front.jpg|പോർഷെ കായെൻ
File:Porsche Panamera 4 E-Hybrid (MSP17).jpg|പോർഷെ പനമെര
File:Porsche 911 No 1000000, 70 Years Porsche Sports Car, Berlin (1X7A3888).jpg|പോർഷെ 911
File:2017 Porsche Macan S-A 3.0.jpg|പോർഷെ മക്കാൻ


## അവലംബം

വർഗ്ഗം:കമ്പനികൾ
വർഗ്ഗം:കാർ നിർമ്മാണ കമ്പനികൾ
വർഗ്ഗം:ജർമ്മനി ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:ജർമ്മൻ ബ്രാൻഡുകൾ
വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎
വീസ്ബാഡൻ

ജർമ്മനിയിലെ ഒരു നഗരവും ഹെസ്സെ സംസ്ഥാനത്തിന്റെ തലസ്ഥാനവുമാണ് **വീസ്ബാഡൻ** (Wiesbaden; ). ഫ്രാങ്ക്ഫർട്ട്, മൈൻസ്, വീസ്ബാഡൻ, ഡർമ്സ്റ്റാഡ്ട് എന്നീ നഗരങ്ങൾ ഉൾപ്പെട്ട ഫ്രാങ്ക്ഫർട്ട്-റൈൻ-മൈൻ മേഖല ജർമ്മനിയിലെ മൂന്നാമത്തെ വലിയ മെട്രൊപൊളിറ്റൻ മേഖലയാണ്. ചൂട് നീരുറവകൾക്ക് പ്രശസ്തമാണ് വീസ്ബാഡൻ. വീസ് എന്ന വാക്കിന് മൊട്ടക്കുന്നു് എന്നും ബാഡൻ എന്ന വാക്കിന് കുളി എന്നുമാണ് ജർമ്മനിൽ അർത്ഥം. ജർമ്മനിയിലെ പത്താമത്തെ സമ്പന്നമായ നഗരമാണ് വീസ്ബാഡൻ.

വർഗ്ഗം:ജർമ്മനിയിലെ നഗരങ്ങൾ
വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
മാന്വൽ അവലി കമാച്ചോ

**മാന്വൽ അവില കമാച്ചോ** 1940 മുതൽ 1946 വരെയുള്ള കാലഘട്ടത്തിൽ മെക്സിക്കോയുടെ പ്രസിഡന്റായി സേവനമനുഷ്ഠിച്ചിരുന്ന ഒരു മെക്സിക്കൻ രാഷ്ട്രീയക്കാരനും സൈനികനുമായിരുന്നു. മെക്സിക്കൻ വിപ്ലവത്തിൽ പങ്കുചേരുകയും ഉയർന്ന റാങ്കിലെത്തുകയും ചെയ്തെങ്കിലും അദ്ദേഹം മെക്സിക്കോയുടെ പ്രസിഡന്റുപദവിയിലെത്തുന്നത്, ജനറൽ ലാസ്സാറോ കാർഡെനാസിന്റെ വലങ്കൈ എന്ന നിലയിൽ അദ്ദേഹത്തോടു നേരിട്ട് ബന്ധമുള്ളയാളെന്ന നിലയിലും, മെക്സിക്കൻ വിപ്ലവകാലത്തും ശേഷവും അദ്ദേഹത്തിന്റെ പൊതുജീവനക്കാരുടെ തലവനായി പ്രവർത്തിച്ചുവെന്ന കാരണത്താലുമായിരുന്നു. മെക്സിക്കൻ ജനങ്ങൾ സ്‌നേഹപൂർവ്വം അദ്ദേഹത്തെ "ദി ജെന്റിൽമാൻ പ്രസിഡണ്ട്" ("El Presidente Caballero") എന്നു വിളിച്ചിരുന്നു. 

## അവലംബം

വർഗ്ഗം:മെക്സിക്കോയിലെ രാഷ്ട്രത്തലവന്മാർ
ഇന്റർനാഷണൽ മെയ്സ് ആന്റ് വീറ്റ് ഇംപ്രൂവ്മെന്റ് സെന്റർ

**ഇന്റർനാഷണൽ മെയ്സ് ആന്റ് വീറ്റ് ഇംപ്രൂവ്മെന്റ് സെന്റർ** (സ്പാനീഷ് സംക്ഷേപം, CIMMYT) ഭക്ഷ്യസുരക്ഷയ്ക്ക് സംഭാവന നൽകുകയെന്ന ലക്ഷ്യത്തിനായി ചോളം, ഗോതമ്പ് എന്നീ രണ്ടു ഭക്ഷ്യവിളകളുടെ മെച്ചപ്പെട്ട ഇനങ്ങളുടെ വികസനം, മെച്ചപ്പെട്ട കാർഷിക രീതികൾ പരിചയപ്പെടുത്തുന്നതിലൂടെ ചെറുകിട കർഷകർക്കു തങ്ങളുടെ ഉല്പാദനം വർധിപ്പിക്കുന്നതിനെ സഹായിക്കുന്നതിനായും വിളകളുടെ രോഗപ്രതിരോധശേഷ വർദ്ധിപ്പിക്കുന്നതിലൂടെ ഉത്പാദനം വർദ്ധിപ്പിച്ച് അവരുടെ ഉപജീവന മാർഗ്ഗങ്ങൾ മെച്ചപ്പെടുത്താനുമായി സ്വയം സമർപ്പിതമായതും ലാഭേച്ഛയില്ലാത്തതുമായ ഒരു ഗവേഷണ പരിശീലന സ്ഥാപനമാണ്. CGIAR ൽ അഫിലിയേറ്റ് ചെയ്ത 15 ലാഭേച്ഛയില്ലാത്ത, ഗവേഷണ പരിശീലന സ്ഥാപനങ്ങളിലൊന്നാണ് ഇത്. മുൻപ്  സംബന്ധിച്ച കൺസൾട്ടേറ്റീവ് ഗ്രൂപ്പ് ഓൺ ഇന്റർനാഷണൽ അഗ്രികൾച്ചറൽ റിസർച്ച് എന്ന പേരിൽ മുമ്പ് അറിയപ്പെട്ടിരുന്ന CGIAR ൽ അഫിലിയേറ്റ് ചെയ്യപ്പെട്ട 15 ലാഭേച്ഛയില്ലാത്ത, ഗവേഷണ പരിശീലന സ്ഥാപനങ്ങളിലൊന്നാണിത്.

## അവലംബം
റോക്ഫെല്ലർ ഫൗണ്ടേഷൻ

**റോക്ഫെല്ലർ ഫൗണ്ടേഷൻ** ന്യൂയോർക്ക് നഗരത്തിലെ 420 ഫിഫ്ത് പാതയിൽ സ്ഥിതിചെയ്യുന്ന ഒരു സ്വകാര്യ ധർമ്മസ്ഥാപനമാണ്. റോക്ഫെല്ലർ കുടുംബത്തിലെ ആറാം തലമുറക്കാർ സ്ഥാപിച്ചതാണ് ഇത്. സ്റ്റാൻഡേർഡ് ഓയിൽ കമ്പനിയുടമ ജോൺ ഡി. റോക്ഫെല്ലർ ("സീനിയർ"), അദ്ദേഹത്തിന്റെ പുത്രൻ ജോൺ ഡി. റോക്ഫെല്ലർ ("ജൂനിയർ"), എന്നിവരോടൊപ്പം റോക്ഫെല്ലർ സീനിയറിന്റെ എണ്ണ, ഗ്യാസ് വാണിജ്യത്തിലെ മനുഷ്യസ്നേഹപരമായ പ്രവൃത്തികളിലെ പ്രധാന ഉപദേശകനായിരുന്ന ഫ്രെഡറിക് ടെയ്ലർ ഗേറ്റ്സ് എന്നിവർചേർന്ന് 1913 മേയ് 14 ന് അതിന്റെ ചാർട്ടർ നിയമാനുസൃതമായി ന്യൂയോർക്ക് സംസ്ഥാന നിയമസഭയിൽ അംഗീകരിക്കപ്പെട്ടതിനുശേഷം ന്യൂയോർക്കിലാണ് ഇതു സ്ഥാപിച്ചത. അതിന്റെ പ്രഖ്യാപിത ദൗത്യം ലോകമെമ്പാടുമുള്ള മനുഷ്യത്വത്തിന്റെ ക്ഷേമത്തെ പ്രോത്സാഹിപ്പിക്കുകയെന്നതാണ്. 2015 ലെ കണക്കുകൾപ്രകാരം ഫൗണ്ടേഷൻ നൽകിയ സംഭാവനകളുടെ അടിസ്ഥാനത്തിൽ ഇത് അമേരിക്കൻ ഐക്യനാടുകളിലെ 39 ആമത്തെ ഏറ്റവും വലിയ ഫൌണ്ടേഷൻ എന്ന സ്ഥാനത്തായിരുന്നു. 2016 ഒടുവിൽ ഈ സ്ഥാപനത്തിന്റെ മൊത്തം ആസ്തി 4.1 ബില്ല്യൺ (2015 മുതൽ മാറ്റമില്ലാതെ) യുഎസ് ഡോളറും വാർഷിക ഗ്രാന്റുകൾ 173 മില്യൺ ഡോളറുമായിരുന്നു.

## അവലംബം

വർഗ്ഗം:സ്വകാര്യ ഉടമസ്ഥതയിലുള്ള കമ്പനി
എർവിൻ നെഹെർ

സെൽ ഫിസിയോളജി മേഖലയിൽ പ്രവർത്തിക്കുന്ന ഒരു ജർമ്മൻ ജൈവഭൗതികശാസ്ത്രജ്ഞൻ ആണ് **എർവിൻ നെഹെർ** (/ˈneɪər/;[5] German: [ˈneːɐ]; born 20 March 1944) "സെല്ലുകളിൽ ഒറ്റ അയോൺ ചാനലുകളുടെ പ്രവർത്തനത്തെക്കുറിച്ചുള്ള കണ്ടെത്തലുകൾ" നടത്തിയതിന് അദ്ദേഹത്തിന് 1991-ൽ ബർറ്റ് സക്മാനോടൊപ്പം വൈദ്യശാസ്ത്രത്തിനുള്ള നോബൽ സമ്മാനം ലഭിച്ചിരുന്നു.
## ആദ്യകാല ജീവിതവും വിദ്യാഭ്യാസവും
അദ്ധ്യാപികയായ എലിസബത്തിന്റെയും (മുമ്പ്, ഫൈഫർ) ഒരു ഡയറി കമ്പനിയിലെ എക്സിക്യൂട്ടീവ് ഫ്രാൻസ് സേവർ നെഹറിന്റെയും മകനായി അപ്പർ ബവേറിയയിലെ ലാൻഡ്‌സ്‌ബെർഗ് ആം ലെക്കിലാണ് നെഹർ ജനിച്ചത്. 1963 മുതൽ 1966 വരെ മ്യൂണിക്കിലെ സാങ്കേതിക സർവകലാശാലയിൽ നെഹെർ ഭൗതികശാസ്ത്രം പഠിച്ചു.

1966-ൽ യു.എസിൽ പഠിക്കുന്നതിനായി അദ്ദേഹത്തിന് ഫുൾബ്രൈറ്റ് സ്കോളർഷിപ്പ് ലഭിച്ചു. വിസ്കോൺസിൻ-മാഡിസൺ സർവകലാശാലയിൽ ഒരു വർഷം ചെലവഴിച്ച അദ്ദേഹം ബയോഫിസിക്‌സിൽ ബിരുദാനന്തര ബിരുദം നേടി. പോസ്റ്റ്-ഡോക്ടറൽ ജോലികൾക്കായി യേൽ യൂണിവേഴ്സിറ്റിയിലെ ചാൾസ് സ്റ്റീവൻസ് ലബോറട്ടറിയിൽ ആയിരുന്ന അദ്ദേഹം സഹ ശാസ്ത്രജ്ഞയായ ഇവാ-മരിയ നെഹറിനെ കണ്ടുമുട്ടി. 1978 ൽ അദ്ദേഹം വിവാഹം കഴിച്ചു. തുടർന്ന് ദമ്പതികൾക്ക് അഞ്ച് മക്കളുണ്ടായി. റിച്ചാർഡ്, ബെഞ്ചമിൻ, കരോള, സിഗ്മണ്ട്, മാർഗരറ്റ്.

2003-ൽ ഹ്യൂമനിസ്റ്റ് മാനിഫെസ്റ്റോയിൽ ഒപ്പിട്ട 22 നോബൽ സമ്മാന ജേതാക്കളിൽ ഒരാളാണ് നെഹർ.
## കരിയർ
1986-ൽ ബെർട്ട് സാക്മാനോടൊപ്പം കൊളംബിയ സർവകലാശാലയിൽ നിന്ന് ലൂയിസ ഗ്രോസ് ഹോർവിറ്റ്സ് സമ്മാനം ലഭിച്ചു. ജർമ്മൻ ഗവേഷണത്തിലെ ഏറ്റവും ഉയർന്ന ബഹുമതിയായ ഡച്ച് ഫോർ‌ഷങ്‌സ്ഗെമെയിൻ‌ചാഫ്റ്റിന്റെ ഗോട്ട്ഫ്രഡ് വിൽ‌ഹെം ലെബ്നിസ് സമ്മാനം 1987-ൽ അദ്ദേഹത്തിന് ലഭിച്ചു. ബെർട്ട് സാക്മാനോടൊപ്പം "കോശങ്ങളിലെ ഒറ്റ അയോൺ ചാനലുകളുടെ പ്രവർത്തനത്തെക്കുറിച്ചുള്ള കണ്ടെത്തലുകൾക്ക്" 1991-ൽ നോബൽ പ്രൈസ് ഇൻ ഫിസിയോളജി ഓർ മെഡിസിൻ ലഭിച്ചു.യേലിലെ ചാൾസ് എഫ്. സ്റ്റീവൻസിന്റെ ലബോറട്ടറിയിൽ പോസ്റ്റ്ഡോക്ടറൽ റിസർച്ച് അസോസിയേറ്റായി നെഹർ ആരംഭിച്ച പ്രൊജകട് ആയ പാച്ച്-ക്ലാമ്പ് ടെക്നിക്കിന്റെ വികസനം വഴി ഒരു ജീവനുള്ള സെല്ലിൽ സിംഗിൾ അയോൺ ചാനലുകളുടെ വൈദ്യുത പ്രവാഹം നെഹറും സക്മാനും (അവ ആദ്യമായി ലിപിഡ് ബിലെയർ രീതി ഉപയോഗിച്ച് റെക്കോർഡുചെയ്‌തു) ആദ്യമായി രേഖപ്പെടുത്തി.

1983 മുതൽ, ഗോട്ടിംഗെനിലെ മാക്സ് പ്ലാങ്ക് ഇൻസ്റ്റിറ്റ്യൂട്ട് ഫോർ ബയോഫിസിക്കൽ കെമിസ്ട്രിയിൽ ഡയറക്ടറായി. മെംബ്രൻ ബയോഫിസിക്സ് വകുപ്പിനെ നയിച്ചു. 2011 മുതൽ അദ്ദേഹം ഇൻസ്റ്റിറ്റ്യൂട്ടിന്റെ എമെറിറ്റസ് ഡയറക്ടറായി. ഗോട്ടിംഗൻ സർവകലാശാലയിലെ പ്രൊഫസർ എമെറിറ്റസ്, ബെർൺസ്റ്റൈൻ സെന്റർ ഫോർ കംപ്യൂട്ടേഷണൽ ന്യൂറോ സയൻസ് ഗട്ടിംഗെൻ എന്നിവയുടെ സഹ അദ്ധ്യക്ഷൻ ആയി.

## അവാർഡുകൾ
1991-ൽ ന്യൂറോ സയൻസിൽ റാൽഫ് ഡബ്ല്യു. ജെറാർഡ് സമ്മാനം ലഭിച്ചു. 2000-ൽ പവിയ സർവകലാശാലയിൽ നിന്ന് നെഹറിന് ഓണററി ബിരുദം ലഭിച്ചു. 1994-ൽ റോയൽ സൊസൈറ്റിയുടെ (ഫോർമെംആർഎസ്) വിദേശ അംഗമായി തിരഞ്ഞെടുക്കപ്പെട്ടു. 

## അവലംബം

## പുറം കണ്ണികൾ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1944-ൽ ജനിച്ചവർ
വേൾഡ് കൾച്ചറൽ കൌൺസിൽ

**വേൾഡ് കൾച്ചറൽ കൌൺസിൽ** എന്നത് വ്യക്തികൾക്കിടയിലെ സാംസ്കാരിക മൂല്യങ്ങൾ പ്രോത്സാഹിപ്പിക്കുന്നതിനും സൗമനസ്യം, മാനവസ്നേഹം എന്നിവയിലധിഷ്ടിതവുമായ ഒരു ഒരു അന്താരാഷ്ട്ര സംഘടനയാണ്. 1981 ൽ സ്ഥാപിതമായ മെക്സിക്കോ ആസ്ഥാനമായ ഈ സംഘടന 1984 മുതൽ വാർഷികമായി ഒത്തുകൂടുകയും ശാസ്ത്രജ്ഞർ, അധ്യാപകർ, കലാകാരന്മാർ എന്നിങ്ങനെ മനുഷ്യകുലത്തിന്റെ സാംസ്കാരിക സമൃദ്ധിക്ക് അനുകൂലമായ സംഭാവന നൽകിയിട്ടുള്ള മികച്ച പൌരന്മാരെ ആൽബർട്ട് ഐൻസ്റ്റീൻ വേൾഡ് അവാർഡ് ഓഫ് സയൻസ്, ജൊസ് വാസ്കോൺസെലോസ് വേൾഡ് അവാർഡ് ഓഫ് എജ്യുക്കേഷൻ, ലിയോനാർഡോ ഡാവിഞ്ചി വേൾഡ് അവാർഡ് ഓഫ് ആർട്ട്സ് തുടങ്ങിയ പുരസ്കാരങ്ങൾ നൽകി ആദരിക്കുകയും ചെയ്യുന്നു. കൌൺസിലിലെ അംഗങ്ങളിൽ നിരവധി നോബൽ സമ്മാന ജേതാക്കളും അംഗങ്ങളാണ്.

## അവലംബം
ദ സിവിലിയൻ കൺസർവേഷൻ കോർപ്സ്

**സിവിലിയൻ കൺസർവേഷൻ കോർപ്സ് (CCC)** 1933 മുതൽ 1942 വരെയുള്ള കാലഘട്ടത്തിൽ അമേരിക്കൻ ഐക്യനാടുകളിൽ തൊഴിലില്ലാത്തവർ, അവിവാഹിതരായ പുരുഷൻമാർ തുടങ്ങിയവർക്കായി പ്രവർത്തിച്ചിരുന്ന ഒരു പൊതുതൊഴിൽ സഹായ പദ്ധതിയായിരുന്നു. യഥാർത്ഥത്തിൽ 18 മുതൽ 25 വയസുവരെ പ്രായമുള്ള യുവാക്കൾക്കായി നടത്തിയിരുന്ന ഈ പദ്ധതി അന്തിമമായി 17 മുതൽ 28 വയസ്സു വരെ പ്രായമുള്ളവരിലേയ്ക്കു വിപുലീകരിച്ചിരുന്നു. ഏജൻസിയുടെ ആദ്യ ഡയറക്ടറായിരുന്ന റോബർട്ട് ഫെച്ച്നറുടെ മരണത്തെത്തുടർന്ന് ജെയിംസ് മക്എന്റീ തൽസ്ഥാനമേറ്റെടുത്തിരിന്നു.

## അവലംബം

വർഗ്ഗം:അമേരിക്കൻ ഐക്യനാടുകൾ
ഇൻ സമ്മർ (റെനോയിർ)

പിയറി-ആഗസ്റ്റേ റെനോയിർ 1868-ൽ ചിത്രീകരിച്ച ഓയിൽ-ഓൺ-കാൻവാസ് ചിത്രം ആണ് **ഇൻ സമ്മർ**(French: En été) ഈ ചിത്രത്തിന് മാതൃകയായിരുന്നത് 1866 മുതൽ 1871 വരെ റെനോയിറിന്റെ കൂട്ടുകാരിയായിരുന്ന ഇരുപത് വയസ്സു പ്രായമുള്ള ലിസ ട്രെഹോട്ട് ആയിരുന്നു. 1867-ൽ ചിത്രീകരിച്ചതും 1868-ൽ പാരീസ് സലൂണിൽ റെനോയിറിന്റെ ആദ്യ നിർണായക വിജയമായിരുന്ന ലിസ വിത്ത് എ പാരസോൾ ചിത്രം ഉൾപ്പെടെ 23 തവണയെങ്കിലും അദ്ദേഹം അവരെ ചിത്രീകരിച്ചിരുന്നു. ഈ വിജയം റെനോയിറിനെ വീണ്ടും വരയ്ക്കാൻ പ്രേരിപ്പിക്കുകയും തുടർന്ന് കൂടുതൽ അനൗപചാരികവും അടുപ്പമുള്ളതുമായ ശൈലിയിൽ ചിത്രീകരിക്കാനും തുടങ്ങി.

## വിവരണം
അനൗപചാരികമായി വസ്ത്രം ധരിച്ച്, പച്ചപ്പുള്ള പശ്ചാത്തലത്തിൽ കസേരയിൽ ഇരിക്കുന്ന ഒരു യുവതിയുടെ ഛായാചിത്രം റെനോയിർ ശ്രദ്ധാപൂർവ്വം പൂർത്തിയാക്കിരിക്കുന്നു. നേർത്ത ചുവന്ന ഹെയർബാൻഡ് ഉപയോഗിച്ചിരിക്കുന്നതിനാൽ അവരുടെ തലമുടി മുഖത്ത് വീഴാതെ പിന്നിലൂടെ മുൻവശത്ത് ഇരുവശങ്ങളിലൂടെയും കിടക്കുന്നു. അവരുടെ മടിയിൽ കിടക്കുന്ന കൈകളിൽ വലതു കൈയിൽ കുറച്ച് പച്ച ഇലകൾ പിടിച്ചിരിക്കുന്നു.
## ചിത്രകാരനെക്കുറിച്ച്
ഇംപ്രഷനിസ്റ്റ് ശൈലി വികസിപ്പിക്കുന്നതിൽ മുൻനിരയിൽ നിന്നിരുന്ന ഒരു ഫ്രഞ്ച് കലാകാരനായിരുന്നു പിയറി-അഗസ്റ്റെ റെനോയിർ. സൗന്ദര്യത്തിന്റെയും പ്രത്യേകിച്ച് സ്‌ത്രീത്വത്തിന്റെ വിഷയാസക്തി പകരുന്ന ചിത്രങ്ങൾ എന്ന നിലയിൽ, "റൂബൻസ് മുതൽ വാട്ടീയോ വരെയുള്ളവരുടെ പാരമ്പര്യത്തിന്റെ അന്തിമ പ്രതിനിധിയായിരുന്നു റെനോയർ.റെനോയിറിന്റെ ചിത്രങ്ങൾ അവയുടെ ഊർജ്ജസ്വലമായ പ്രകാശവും പൂരിത നിറവും കൊണ്ട് ശ്രദ്ധേയമാണ്. മിക്കപ്പോഴും അഗാധവും പക്ഷപാതമില്ലാത്ത രചനകളിലൂടെ ആളുകളെ കേന്ദ്രീകരിക്കുന്നു. സ്ത്രീ നഗ്നതയായിരുന്നു അദ്ദേഹത്തിന്റെ പ്രാഥമിക വിഷയം. ഇംപ്രഷനിസ്റ്റ് ശൈലിയിൽ, റിനോയർ ഒരു രംഗത്തിന്റെ വിശദാംശങ്ങൾ സ്വതന്ത്രമായി ബ്രഷ് ചെയ്ത വർണ്ണ സ്പർശനങ്ങളിലൂടെ ചിത്രീകരിച്ചു. അങ്ങനെ അദ്ദേഹത്തിന്റെ വരച്ച രൂപങ്ങൾ അവയുടെ ചുറ്റുപാടുകളുമായി പരസ്പരം മൃദുവായി സംയോജിക്കുകയും ചെയ്തിരുന്നു.

## Notes

## അവലംബം
:*Based in part on the text from the [[:de:Im Sommer|German Wikipedia]]*

* ''Impressionism: Paint and Politics'', John House, pp. 48-49.
* ''Pierre-Auguste Renoir: La Promenade'', John House, p. 17.

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:പിയറി-അഗസ്റ്റെ റിനോയിർ വരച്ച ചിത്രങ്ങൾ
പോപ്പുലേഷൻ മീഡിയ സെന്റർ

**പോപ്പുലേഷൻ മീഡിയ സെന്റർ** (**PMC**), 1998 ൽ ബിൽ റയേർസൺ സ്ഥാപിച്ചതും അമേരിക്കൻ ഐക്യനാടുകളിലെ വെർമോണ്ടിലെ തെക്കൻ ബർലിംഗ്ടൺ ആസ്ഥാനവുമായുള്ള ഒരു അന്താരാഷ്ട്ര ലാഭേതര സംഘടനയാണ്. എല്ലാവർക്കും തുല്യ അവകാശങ്ങളുള്ള ഒരു സ്ഥായിയായ ഗ്രഹം എന്നതാണ് സംഘടനയുടെ കാഴ്ച്ചപ്പാട്.

## അവലംബം

വർഗ്ഗം:സംഘടനകൾ
സെറാഡോ

**സെറാഡോ** (, ) ബ്രസീലിൽ പ്രത്യേകിച്ച് ഗോയാസ്, മറ്റോ ഗ്രോസോ ഡോ സുൾ, മറ്റോ ഗ്രോസോ, ടൊക്കാന്റിൻസ്, മിനാസ് ഗെറൈസ് തുടങ്ങിയ സംസ്ഥാനങ്ങളിലെ വിശാലമായ ഉഷ്ണമേഖലാ സാവേന പരിസ്ഥിതിമേഖലയാണ്. ബ്രസീലിന്റെ മദ്ധ്യഭാഗത്തുള്ള പീഠഭൂമിയിലാണ് സെറാഡോ ബയോമിന്റെ കാതലായ ഭാഗം സ്ഥിതിചെയ്യുന്നത്. വനസവേന, വൃക്ഷനിബിഡമായ സവേന, പുൽവർഗ്ഗങ്ങളടങ്ങിയ സവേന എന്നിവയാണ് സെറാഡോയിലെ പ്രധാന ആവാസവ്യവസ്ഥകൾ. സവേന ഈർപ്പനിലങ്ങളും ഗാലറി വനങ്ങളും ഇതിൽ ഉൾപ്പെടുന്നു. ആമസോൺ മഴക്കാടുകൾക്കുശേഷം ബ്രസീലിലെ പ്രധാന ആവാസവ്യവസ്ഥയിൽ രണ്ടാം സ്ഥാനമുള്ള ഇത് രാജ്യത്തിന്റെ ഭൂവിസ്തൃതിയുടെ 21 ശതമാനമായി കണക്കാക്കപ്പെടുന്നു.

ബ്രസീലിയൻ സെറാഡോയെക്കുറിച്ചുള്ള ആദ്യത്തെ വിശദമായ വിവരങ്ങൾ ഡെന്മാർക്ക് സസ്യശാസ്ത്രജ്ഞനായ യൂജനിയസ് വാമിംഗിന്റെ (1892) ബുക്ക് ലാഗോവ സാന്ത എന്ന ഗ്രന്ഥത്തിലൂടെയാണ് വെളിവാക്കപ്പെട്ടത്. ഇതിൽ മിനാസ് ഗെറെയ്സ് സംസ്ഥാനത്തെ സെറാഡോ സസ്യജാലങ്ങളുടെ പ്രധാന സവിശേഷതകളെക്കുറിച്ച് പ്രതിപാദിക്കുന്നു. അന്നു മുതൽ നടത്തപ്പെട്ട ധാരാളം ഗവേഷണങ്ങൾ തെളിയിച്ചത് സെറാഡോ മറ്റെല്ലാ ഉഷ്ണമേഖലാ സവേനാ പ്രദേശങ്ങളേക്കാളും തദ്ദേശീയ ജൈവവൈവിദ്ധ്യത്താൽ സമ്പന്നമാണ് എന്നാണ്. ഏകദേശം 10,000 സസ്യവർഗങ്ങളും 10 ഇനം തദ്ദേശീയ പക്ഷികളും ഉൾപ്പെടുന്നതും ബൃഹത്തായ സസ്യ, ജന്തു ജൈവവൈവിധ്യ സ്വഭാവമുള്ള സെറാഡോയെ വേൾഡ് വൈഡ് ഫണ്ട് ഫോർ നേച്ചർ ലോകത്തെ ജീവശാസ്ത്രപരമായി ഏറ്റവും സമ്പന്നമായ സവേന എന്നാണ് വിശേഷിപ്പിച്ചത്. സെറാഡോയിലെ ഏതാണ്ട് 200 ഇനം സസ്തനികൾ ഉണ്ടെങ്കിലും ഇതിൽ, 14 ഇനം മാത്രമെ ഇവിടെമാത്രം കാണപ്പെടുന്നതുള്ളൂ.

## അവലംബം
യുണൈറ്റഡ് സ്റ്റേറ്റ് ഫോറസ്റ്റ് സർവ്വീസ്

**യുണൈറ്റഡ് സ്റ്റേറ്റ്സ് ഫോറസ്റ്റ് സർവീസ് (USFS)** അമേരിക്കൻ ഐക്യനാടുകളിലെ കാർഷിക വകുപ്പിന്റെ ഒരു ഏജൻസിയാണ്. ഇത് രാജ്യത്തെ 154 ദേശീയ വനങ്ങളും 20 ദേശീയ പുൽമേടുകളുമുൾപ്പെടുന്ന 193 ദശലക്ഷം ഏക്കർ (780,000 ചതുരശ്ര കിലോമീറ്റർ) ഭൂപ്രദേശം കൈകാര്യം ചെയ്യുന്നു. നാഷനൽ ഫോറസ്റ്റ് സിസ്റ്റം, സ്റ്റേറ്റ് ആന്റ് പ്രൈവറ്റ് ഫോറസ്ട്രി, ബിസിനസ് ഓപ്പറേഷൻസ്, റിസർച്ച് ആൻഡ് ഡെവലപ്മെന്റ് ബ്രാഞ്ച് എന്നിവയാണ് ഏജൻസിയിലെ മറ്റു പ്രധാന വിഭാഗങ്ങൾ.

## അവലംബം
സിയൂഡാഡ് ഒബ്രെഗോൺ

**സിയൂഡാഡ് ഒബ്രെഗോൺ** വടക്കൻ മെക്സിക്കൻ സംസ്ഥാനമായ സൊനോറയിലെ രണ്ടാമത്തെ വലിയ നഗരമാണ്. സൊനോറൻ വിപ്ലവകാല ജനറലും, മെക്സിക്കോയുടെ പ്രസിഡന്റുമായിരുന്ന അൽവാരോ ഒബ്രെഗോണിന്റെ പേരിലാണ് നഗരം അറിയപ്പെടുന്നത്. യു.എസ്. സംസ്ഥാനമായ അരിസോണയുമായുള്ള രാജ്യത്തിന്റെ വടക്കൻ അതിർത്തിയിൽനിന്ന് 525 കിലോമീറ്റർ (326 മൈൽ) തെക്കുഭാഗത്തായാണ് ഈ നഗരം സ്ഥിതി ചെയ്യുന്നത്. യാക്വി താഴ്വരയിൽ സ്ഥിതിചെയ്യുന്ന കജെമെ മുനിസിപ്പാലിറ്റിയുടെ ആസ്ഥാനവും ഇതാണ്.

## അവലംബം
യാക്വി നദി

**യാക്വി നദി** വടക്കുപടിഞ്ഞാറൻ മെക്സിക്കോയിലെ സൊനോറ സംസ്ഥാനത്തിലെ ഒരു നദിയാണ്. ഈ നദി മുൻകാലത്ത് റിയോ ഡെൽ നോർട്ടെ എന്നാണ് അറിയപ്പെട്ടിരുന്നത്. സൊനോറ സംസ്ഥാനത്തെ ഏറ്റവും വലിയ നദീ ശൃംഖലയായതിനാൽ പ്രത്യേകിച്ച് വാലെ ഡെൽ യാക്വിയിൽ നദി ജലസേചനത്തിനായി ഉപയോഗിക്കപ്പെടുന്നു. 

## അവലംബം

വർഗ്ഗം:മെക്സിക്കോയിലെ നദികൾ
എഫി ഗ്രേ

**യൂഫീമിയ ചാൾമേഴ്സ് മില്ലെയ്സ്, ലേഡി മില്ലെയ്സ്** (née Gray; 7 മേയ് 1828 - ഡിസംബർ 23, 1897) ഒരു കലാകാരിയും എഴുത്തുകാരിയും ആയിരുന്നു. പ്രീ റേഫേലൈറ്റ് ചിത്രകാരനായ ജോൺ എവെറെറ്റ് മില്ലെയ്സിന്റെ ഭാര്യയായിരുന്ന എഫി ഗ്രേ വിമർശകനായ ജോൺ റസ്കിൻറെ മുൻ ഭാര്യയും ആയിരുന്നു. മില്ലെയ്സ് റസ്കിൻറെ അനുയായി ആയിരുന്നു. ഈ പ്രശസ്തമായ വിക്ടോറിയൻ "പ്രണയ ത്രികോണം" നാടകങ്ങളിലും, സിനിമകളിലും, ഓപ്പറകളിലും നാടകീയമായി അവതരിപ്പിക്കപ്പെട്ടിരുന്നു. 
## അവലംബം

## പുറം കണ്ണികൾ
*A movie about Effie Gray
*Portraits of Effie Gray in the National Portrait Gallery 
*Birmingham Museums & Art Gallery's Pre-Raphaelite Online Resource 
*An overview of the women involved in the Pre-Raphaelite circle

വർഗ്ഗം:1828-ൽ ജനിച്ചവർ
വർഗ്ഗം:1897-ൽ മരിച്ചവർ
വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ
വർഗ്ഗം:ജോൺ എവററ്റ് മില്ലായിസ് വരച്ച ചിത്രങ്ങൾ
നോർത്ത് റൈൻ-വെസ്റ്റ്ഫാലിയ

ജർമ്മനിയുടെ പടിഞ്ഞാറ് ഭാഗത്തു് സ്ഥിതി ചെയ്യുന്ന ഒരു സംസ്ഥാനമാണ് **നോർത്ത് റൈൻ-വെസ്റ്റ്ഫാലിയ** (, , ). 16 സംസ്ഥാനങ്ങളിൽ ഏറ്റവും ജനസംഖ്യ കൂടിയതും നാലാമത്തെ വലുതുമായ സംസ്ഥാനമാണ് നോർത്ത് റൈൻ-വെസ്റ്റ്ഫാലിയ. ഡൂസൽഡോർഫ് ആണ് തലസ്ഥാനം. കൊളോൺ ഏറ്റവും വലിയ നഗരവും. ഡോർട്ട്മുണ്ട്, എസ്സൻ എന്നീ നഗരങ്ങളും നോർത്ത് റൈൻ-വെസ്റ്റ്ഫാലിയയിലാണ്.

## റൈൻ റുഹ്റ് മേഖല
ജർമ്മനിയിലെ ഏറ്റവും വലുതും യൂറോപ്പിലെ മൂന്നാമത്തെ വലുതുമായ റൈൻ റുഹ്റ് മെട്രോപൊളിറ്റൻ മേഖല (ജർമ്മൻ: Metropolregion Rhein-Ruhr) പൂർണ്ണമായും നോർത്ത് റൈൻ-വെസ്റ്റ്ഫാലിയയിലാണ് സ്ഥിതി ചെയ്യുന്നത്. ഡൂസൽഡോർഫ്, കൊളോൺ, വുപ്പർട്ടാൽ, ബോൺ, ലെവർകൂസൻ, മ്യോൺഷൻഗ്ലാഡ്ബാഖ് എന്നീ നഗരങ്ങൾ ഉൾപ്പെട്ട മേഖലയാണിത്.

## അവലംബം


വർഗ്ഗം:ജർമ്മനിയിലെ സംസ്ഥാനങ്ങൾ
പെൻഡ്രോ

**പെൻഡ്രോ** ( ; ) കുർദിസ്ഥാനിലെ ഒരു ഗ്രാമമാണ്, ഇർബിൽ പ്രവിശ്യയിൽ സ്ഥിതിചെയ്യുന്നു, തുർക്കിയുടെ അതിർത്തിയോട് ചേർന്ന്, ബർസാനിൽ നിന്ന് ഏകദേശം 15-18 കിലോമീറ്റർ വടക്കുമാറി, ജനസംഖ്യയിൽ 2540 ആളുകൾ.

## അവലംബം

## പുറത്തേയ്ക്കുള്ള കണ്ണികൾ

* പെൻഡ്രോ  ഔദ്യോഗിക വെബ്സൈറ്റ് 
* ഇർബിൾ പ്രവിശ്യ
വർഗ്ഗം:കുർദിസ്ഥാൻ
വർഗ്ഗം:ഇറാഖിന്റെ ഭൂമിശാസ്ത്രം
ബ്രാൻഡൻബർഗ്

ജർമ്മനിയുടെ വടക്കികിഴക്കു് ഭാഗത്തു് സ്ഥിതി ചെയ്യുന്ന ഒരു സംസ്ഥാനമാണ് **ബ്രാൻഡൻബർഗ്** , **ബ്രാൻഡൻബുർഗ്**). 29,478 ചതുരശ്ര കിലോമീറ്റർ വിസ്തീർണ്ണവും 25 ലക്ഷം ജനസംഖ്യയുമായി ജർമ്മനിയിലെ നാലാമത്തെ വലുതും പത്താമത് ജനസംഖ്യയേറിയതുമായ സംസ്ഥാനമാണ് ബ്രാൻഡൻബർഗ്. പോസ്റ്റ്ഡാം ആണ് ബ്രാൻഡൻബർഗിന്റെ തലസ്ഥാനവും ഏറ്റവും വലിയ നഗരവും. ബെർലിൻ നഗരവും സംസ്ഥാനവും ബ്രാൻഡൻബർഗ് സംസ്ഥാനത്താൽ പൂർണ്ണമായും ചുറ്റപ്പെട്ടിരിക്കുന്നു.

## അവലംബം

വർഗ്ഗം:ജർമ്മനിയിലെ സംസ്ഥാനങ്ങൾ
പോട്സ്ഡാം

ജർമ്മൻ സംസ്ഥാനമായ ബ്രാൻഡൻബർഗിന്റെ തലസ്ഥാനമാണ് **പോട്സ്ഡാം**. ബെർലിൻ മഹാനഗരത്തോട് ചേർന്ന് ഹാവെൽ നദിയുടെ തീരത്ത് സ്ഥിതി ചെയ്യുന്ന നഗരം ബെർലിൻ-ബ്രാൻഡൻബർഗ് മെട്രൊപൊളിറ്റൻ മേഖലയുടെ ഭാഗമാണ്. ബെർലിൻ നഗരകേന്ദ്രത്തിൽ നിന്ന് കേവലം 24 കി.മീ. ദൂരം തെക്കുപടിഞ്ഞാറ് ദിശയിൽ യാത്ര ചെയ്താൽ പോട്സ്ഡാമിൽ എത്താം. 19-ആം നൂറ്റാണ്ടിൽ തന്നെ ഒരു പ്രധാന ശാസ്ത്ര ഗവേഷണകേന്ദ്രമായി പോട്സ്ഡാം മാറിയിട്ടുണ്ട്. പോട്സ്ഡാം സർവ്വകലാശാല, മൂന്ന് പൊതുമേഖലാ കലാലയങ്ങൾ, മുപ്പതോളം ഗവേഷണസ്ഥാപനങ്ങൾ എന്നിവ പോട്സ്ഡാമിൽ പ്രവർത്തിക്കുന്നു.

* വിസ്തീർണ്ണം: 188.26 ച.കി.മീ.
* ഉയരം: 105 അടി (32 മീറ്റർ)
* ജനസംഖ്യ: 175,710
* ജനസാന്ദ്രത: 930/ച.കി.മീ.

വർഗ്ഗം:ജർമ്മനിയിലെ നഗരങ്ങൾ
വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
റൈൻലാൻഡ്-പലാറ്റിനേറ്റ്

ജർമനിയുടെ പടിഞ്ഞാറ് ഭാഗത്തായി സ്ഥിതി ചെയ്യുന്ന ഒരു സംസ്ഥാനമാണ് **റൈൻലാൻഡ് പലാറ്റിനേറ്റ്** (, , ). 19,846 ചതുരശ്ര കിലോമീറ്റർ വിസ്തീർണ്ണവും 40 ലക്ഷം ജനസംഖ്യയുമായി ജർമനിയിൽ ജനസംഖ്യയിൽ ഏഴാമതുള്ള സംസ്ഥാനമാണ് റൈൻലാൻഡ് പലാറ്റിനേറ്റ്. നോർത്ത് റൈൻ-വെസ്റ്റ്ഫാലിയ, സാർലാൻഡ്, ബാഡൻ-വ്യൂർട്ടംബർഗ് എന്നീ ജർമ്മൻ സംസ്ഥാനങ്ങളായും ഫ്രാൻസ്, ലക്സംബർഗ്, ബെൽജിയം എന്നീ രാജ്യങ്ങളുമായി അതിർത്തി പങ്കിടുന്നു. മൈൻസ് ആണ് തലസ്ഥാനവും ഏറ്റവും വലിയ നഗരവും.

## ഇതും കാണുക
* റൈൻലാൻഡ്

## അവലംബം


വർഗ്ഗം:ജർമ്മനിയിലെ സംസ്ഥാനങ്ങൾ
മാഗ്‌ഡെബുർഗ്

എൽബ് നദിയുടെ തീരത്ത് സ്ഥിതി ചെയ്യുന്ന ഒരു ജർമ്മൻ പട്ടണമാണ് **മാഗ്‌ഡെബുർഗ്**. സാക്സണി-അൻഹാൾട്ട് എന്ന ജർമ്മൻ സംസ്ഥാനത്തിന്റെ തലസ്ഥാനവും രണ്ടാമത്തെ വലിയ പട്ടണവുമാണ് മാഗ്‌ഡെബുർഗ്. യഥാർത്ഥ ജർമ്മൻ ഉച്ചാരണം മാഗ്‌ഡെബുർഗ് എന്നണെങ്കിലും **മാഗ്‌ഡിബർഗ്‌** എന്നും ചിലപ്പോൾ മലയാളത്തിൽ ഉപയോഗിക്കുണ്ടാറുണ്ട്. 

പതിനേഴാം നൂറ്റാണ്ടു വരെ ജർമ്മനിയിലെ ഏറ്റവും വലുതും സമൃദ്ധവുമായ നഗരങ്ങളിലൊന്നായിരുന്നു മാഗ്‌ഡെബുർഗ്. വിശുദ്ധ റോമാസാമ്രാജ്യത്തിലെ ആദ്യ ചക്രവർത്തിയായ ഓട്ടോ ഒന്നാമനെ സംസ്കരിച്ചിരിക്കുന്നത് മാഗ്‌ഡെബുർഗിലെ കത്തീഡ്രലിലാണ്. മൗലികാവകാശങ്ങൾക്ക് പ്രാധാന്യം നൽകിയിരുന്ന ഈ നഗരത്തിന്റെ നിയമസംഹിത മധ്യ-കിഴക്കൻ യൂറോപ്പിലെ പലയിടങ്ങളിലെ നിയമങ്ങളെയും സ്വാധീനിച്ചിട്ടുണ്ട്. 1631-ൽ മുപ്പതുവർഷ യുദ്ധത്തിൽ കത്തോലിക്കരുടെ പട പ്രധാനമായും പ്രൊട്ടസ്റ്റന്റ് ആയിരുന്ന ഈ  നഗരത്തെ നാമാവശേഷമാക്കി. ഇരുപതിനായിരത്തിലധികം പേരാണ് മാഗ്‌ഡെബുർഗിൽ 1631 മേയിൽ നടന്ന യുദ്ധത്തിൽ മാത്രം കൊല്ലപ്പെട്ടത്.

* വിസ്തീർണ്ണം: 201 ച.കി.മീ.
* ഉയരം: 141 അടി (43 മീറ്റർ)
* ജനസംഖ്യ: 238,478
* ജനസാന്ദ്രത: 1200/ച.കി.മീ.

## അവലംബം

വർഗ്ഗം:ജർമ്മനിയിലെ നഗരങ്ങൾ
വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
സാക്സണി-അൻഹാൾട്ട്

ഒരു ജർമ്മൻ സംസ്ഥാനമാണ് **സാക്സണി-അൻഹാൾട്ട്**. 20,447 ചതുരശ്ര കിലോമീറ്ററാണ് വിസ്തൃതിയും 2.23 മില്ല്യൺ ജനസംഖ്യയുമുള്ള സാക്സണി-അൻഹാൾട്ട് വലിപ്പത്തിൽ എട്ടാം സ്ഥാനത്തും ജനസംഖ്യയിൽ പത്താം സ്ഥാനത്തുമുള്ള സംസ്ഥാനമാണ്. ലോവർ സാക്സണി, ബ്രാൻഡൻബർഗ്, സാക്സണി, തുറിഞ്ചിയ എന്നീ സംസ്ഥാനങ്ങളാൽ ചുറ്റപ്പെട്ടിരിക്കുന്നു. ചരിത്രപ്രാധാന്യമുള്ള മാഗ്‌ഡെബുർഗ് ആണ് സാക്സണി-അൻഹാൾട്ടിന്റെ തലസ്ഥാനം.

## അവലംബം

വർഗ്ഗം:ജർമ്മനിയിലെ സംസ്ഥാനങ്ങൾ
തുറിഞ്ചിയ

ജർമ്മനിയിലെ ഒരു സംസ്ഥാനമാണ് **തുറിഞ്ചിയ** (ഇംഗ്ലീഷ്: Thuringia; ജർമ്മൻ: Thüringen/ത്യൂറിൻഗെൻ) (ഔദ്യോഗികനാമം: Freistaat Thüringen, ഇംഗ്ലീഷ്: Free State of Thuringia). 16,171 ചതുരശ്ര കിലോമീറ്റർ വിസ്തീർണ്ണവും 21 ലക്ഷം ജനസംഖ്യയുമുള്ള തുറിഞ്ചിയ ജർമ്മനിയുടെ മധ്യഭാഗത്തു് സ്ഥിതി ചെയ്യുന്നു. പഴയ കിഴക്കൻ ജർമ്മനിയുടെ ഭാഗമായിരുന്നു ഈ പ്രദേശം. എർഫുർട്ട് ആണ് തലസ്ഥാനം. യെന (Jena), ഗെറ (Gera), വയ്മർ (Weimar) എന്നിവയാണ് പ്രധാന നഗരങ്ങൾ. എൽബ് നദിയുടെ പോഷകനദിയായ സാലെയുടെ നദീതടമേഖലയാണ് തുറിഞ്ചിയയിലെ ഭൂരിഭാഗം സ്ഥലങ്ങളും. അതിനാൽ തന്നെ പച്ചപ്പു് നിറഞ്ഞ ഈ പ്രദേശം "ജർമ്മനിയുടെ ഹരിതഹൃദയം" എന്നു് വിശേഷിപ്പിക്കപ്പെടുന്നു.

## പ്രധാന പട്ടണങ്ങൾ

## ഇതും കാണുക
* വെയ്മർ റിപ്പബ്ലിക്

## അവലംബം


## പുറത്തേക്കുള്ള കണ്ണികൾ
* ഔദ്യോഗിക താൾ

വർഗ്ഗം:ജർമ്മനിയിലെ സംസ്ഥാനങ്ങൾ
സാർലാൻഡ്

ജർമനിയിലെ ഒരു സംസ്ഥാനമാണ് **സാർലാൻഡ്** (, ; ). സാർബ്രുക്കൻ ആണ് തലസ്ഥാനവും ഏറ്റവും വലിയ നഗരവും. 2570 ച.കി.മീ. മാത്രം വിസ്തീർണ്ണമുള്ള സാർലാൻഡാണ് ജർമ്മനിയിലെ ഏറ്റവും ചെറിയ സംസ്ഥാനം (സിറ്റി സ്റ്റേറ്റുകൾ ഒഴിച്ചുനിർത്തിയാൽ). രണ്ടാം ലോകമഹായുദ്ധത്തിനു ശേഷം ഫ്രഞ്ച് അധീനതയിലായ സാർലാൻഡ് 1957-ൽ പശ്ചിമ ജർമ്മനിയുടെ ഭാഗമായി.

## ചരിത്രം
കെൽറ്റിക്ക് ഗോത്രങ്ങളായ ട്രെവേരി, മെഡിയോമാട്രിസി എന്നിവരാണ് സാർലാൻഡ്‍ പ്രദേശത്ത് അധിവസിച്ചിരുന്നത്. അവരുടെ കാലത്തെ ഏറ്റവും ആകർഷകമായ അവശിഷ്ടം സാർലാൻഡിന്റെ വടക്ക് ഭാഗത്തുള്ള ഒറ്റ്സെൻഹോസെൻ എന്ന അഭയകേന്ദ്രത്തിന്റെ അവശിഷ്ടങ്ങളാണ്. ബിസി ഒന്നാം നൂറ്റാണ്ടിൽ റോമൻ സാമ്രാജ്യം ഈ പ്രദേശത്തെ അവരുടെ ബെൽജിക്ക പ്രവിശ്യയുടെ ഭാഗമാക്കി. കെൽറ്റിക് ജനസംഖ്യ റോമൻ കുടിയേറ്റക്കാരുമായി കൂടിച്ചേർന്നു. ഈ പ്രദേശം സമ്പത്തികമായി ഉന്നതി നേടിയിരുന്നു, അത് ഇപ്പോഴും റോമൻ വില്ലകളുടെയും ഗ്രാമങ്ങളുടെയും അവശിഷ്ടങ്ങളിൽ കാണാവുന്നതാണ്.

## അവലംബം

വർഗ്ഗം:ജർമ്മനിയിലെ സംസ്ഥാനങ്ങൾ
സാർബ്രുക്കൻ

ജർമ്മനിയിലെ സാർലാൻഡ് സംസ്ഥാനത്തിന്റെ തലസ്ഥാനമാണ് **സാർബ്രുക്കൻ** (ജർമ്മൻ: Saarbrücken/സാർബ്ര്യൂക്കൻ, ).

* വിസ്തീർണ്ണം: 167.52 ച.കി.മീ.
* ഉയരം: 755 അടി (230 മീറ്റർ)
* ജനസംഖ്യ: 180,966
* ജനസാന്ദ്രത: 1100/ച.കി.മീ.

## ചിത്രശാല

File:SaarbrückenStJohann1.jpg|സെന്റ് ജോൺസ് ബസലിക്ക St. John's Basilica
File:Saarbrucken saar 0126.jpg|വിൽഹെം-ഹൈന്രിഷ് പാലം
File:Saarbruecken-alte-brucke2.jpg|പഴയ പാലം
File:Saarbruecken-StaatsTheater.jpg|തിയേറ്റർ
File:Saarbahn johanniskirche.jpg|ട്രാം
File:Saarbruecken-campus.jpg|സാർലാൻഡ് സർവ്വകലാശാല
File:DFKI 2.JPG|കൃത്രിമ ബുദ്ധി ഗവേഷണകേന്ദ്രം
File:Saarbrücken Hbf 001.jpg|തീവണ്ടിത്താവളം
File:Flughafen Saarbruecken 001.jpg|സാർബ്രുക്കൻ വിമാനത്താവളം
File:Saarbrücken Hafenstraße.jpg|ഹാർബർ റോഡ്
File:Schloss Saarbruecken blaue Stunde.jpg|സാർബ്രുക്കൻ കോട്ട


## അവലംബം

വർഗ്ഗം:ജർമ്മനിയിലെ നഗരങ്ങൾ
വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
ജോസ് ജെറോനിമോ ട്രയാന

**ജോസ് ജെറോണിമോ ട്രയാന സിൽവ** (മേയ് 22, 1828, ബൊഗോട്ടാ - ഒക്ടോബർ 31, 1890 പാരീസിൽ) കൊളംബിയൻ സസ്യശാസ്ത്രജ്ഞനും, പര്യവേക്ഷകനും, വൈദ്യനുമായിരുന്നു. 8,000 സ്പീഷീസുകളെ പ്രതിനിധാനം ചെയ്യുന്ന 60,000 മാതൃകകൾ അദ്ദേഹം പട്ടികപ്പെടുത്തിയിരുന്നു.1851- ൽ അദ്ദേഹം കോറോഗ്രാഫിക് കമ്മീഷനിൽ സസ്യശാസ്ത്ര തലവനായി സ്ഥാനമേൽക്കുകയും 1857 വരെ അവിടെ അദ്ദേഹം പ്രവർത്തിച്ചിരുന്നു.
## അവലംബം

* La Biblioteca Luis Ángel Arango: Referencias bibliograficas sobre La Comision Corografica y sus miembros; José Jéronimo Triana. (References about José Jéronimo Triana)
*John Hendley Barnhart (1965). Biographical Notes upon Botanists. G.K. Hall & Co. (Boston).
*Kyle, RA and Shampo, MA. "Jose Jeronimo Triana: Colombian botanist." *Proceedings of the Mayo Clinic* 61, no. 11 (1986): 892. Abstract retrieved July 18, 2006 from https://www.ncbi.nlm.nih.gov/entrez/query.fcgi?db=pubmed&cmd=Retrieve&dopt=Abstract&list_uids=3531734&query_hl=1&itool=pubmed_DocSum

വർഗ്ഗം:1890-ൽ മരിച്ചവർ
വർഗ്ഗം:1828-ൽ ജനിച്ചവർ
വർഗ്ഗം:കൊളംബിയൻ സസ്യശാസ്ത്രജ്ഞർ
മർലിൻ (മാഗസിൻ)

ലോകമെമ്പാടുമുള്ള വലിയ മത്സ്യബന്ധന മത്സരവിവരങ്ങൾ പ്രസിദ്ധീകരിക്കുന്ന ഒരു ഡിജിറ്റൽ, അച്ചടി മാസികയാണ് **മർലിൻ.** ഫ്ലോറിഡയിലെ വിന്റർ പാർക്കിലാണ് ഇതിന്റെ ആസ്ഥാനം. Bonnier ബൊന്യയർ കോർപ്പറേഷനാണ് ഈ മാസിക പ്രസിദ്ധീകരിക്കുന്നത്.
## അവലംബം

## പുറം കണ്ണികൾ
* Official website

വർഗ്ഗം:മാസികകൾ
ചെങ്ങറ സുരേന്ദ്രൻ

13, 14-ാം ലോകസഭകളിൽ  അടൂർ പാർലമെന്റ് നിയോജകമണ്ഡലത്തിലെ അംഗമായിരുന്നു.**ചെങ്ങറ സുരേന്ദ്രൻ** (ജനനം: 31 ജനുവരി 1968) സി പി ഐ അംഗമായ അദ്ദേഹം രണ്ടു തവണ അടൂർ മണ്ഡലത്തെ ലോകസഭയിൽ പ്രതിനിധീകരിച്ചു. 
## വ്യക്തി ജീവിതം
കുഞുകുഞ്ഞിന്റെയും ജാനകിയുടെയും മകനായി 1968ൽ ജനിച്ചു. എം എസ് സി ബിരുദദാരിയാണ്. ബിജിയാണ് ഭാര്യ. വിദ്യാഭ്യാസകാലം തൊട്ട് സി പി ഐ പ്രവർത്തകനാണ്. ഇപ്പോൾ എ ഐ ടി യു സി പ്രവർത്തകനാണ്
## അവലംബം

## പുറം കണ്ണികൾ
* Members of Fourteenth Lok Sabha - Parliament of India website

വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:ജനുവരി 31-ന് ജനിച്ചവർ
വർഗ്ഗം:1968-ൽ ജനിച്ചവർ
കൺസൾട്ടീവ് ഗ്രൂപ് ഓൺ ഇന്റർനാഷണൽ അഗ്രികൾച്ചർ റിസർച്ച്

**CGIAR** (മുമ്പ്, കൺസൾട്ടീവ് ഗ്രൂപ്പ് ഫോർ ഇൻറർനാഷണൽ അഗ്രിക്കൾച്ചറൽ റിസർച്ച്) ഒരു ഭക്ഷ്യസുരക്ഷിതമായ ഭാവിക്കുവേണ്ടി ഗവേഷണത്തിലേർപ്പെട്ടിരിക്കുന്ന സംഘടനകളെത്തമ്മിൽ ഏകോപിപ്പിക്കുന്ന ഒരു ആഗോള കൂട്ടായ്മാണ്. ഗ്രാമീണ ദാരിദ്ര്യ നിർമ്മാർജ്ജനം, ഭക്ഷ്യ സുരക്ഷ വർധിപ്പിക്കുക, പൊതുജനാരോഗ്യവും പോഷകാഹാരവും മെച്ചപ്പെടുത്തുക, പ്രകൃതി വിഭവങ്ങളുടെ സുസ്ഥിരമായ പാലനം ഉറപ്പുവരുത്തുക എന്നിവയ്ക്കായി CGIAR ഗവേഷണം സമർപ്പിക്കപ്പെട്ടിരിക്കുന്നു. ദേശീയ, പ്രാദേശിക ഗവേഷണ സ്ഥാപനങ്ങൾ, സിവിൽ സൊസൈറ്റി സംഘടനകൾ, സർവ്വകലാശാലകളുടെ പഠന ഗവേഷണ വിഭാഗം, വികസന സംഘടനകൾ, സ്വകാര്യ മേഖല ഉൾപ്പെടെയുള്ള നൂറുകണക്കിന് പങ്കാളികളുമായുള്ള അടുത്ത സഹകരണത്തോടെയാണ് CGIAR കൺസോർഷ്യം അംഗങ്ങളായ 15 സെന്ററുകളാണ് ഇതു നടപ്പിലാക്കുന്നത്. CGIAR കൺസോർഷ്യം ഓഫ് ഇന്റർനാഷണൽ അഗ്രികൾച്ചറൽ റിസേർച്ച് സെന്റേർസ് എന്ന പേരിൽ അറിയപ്പെടുന്ന 15 ഗവേഷണ കേന്ദ്രങ്ങളുടെ ഒരു ശൃംഖലയിലൂടെയാണ് ഇതു സുസാധ്യമാക്കുന്നത്. ലോകമെമ്പാടുമായി വ്യാപിച്ചിരിക്കുന്ന ഈ ഗവേഷണ കേന്ദ്രങ്ങളിൽ ഏറിയകൂറും കാർഷിക വിളകളിൽ ജനിതകവൈവിധ്യമുള്ള ഗ്ലോബൽ സൌത്ത്, വാവിലോവ് കേന്ദ്രങ്ങളിലാണ് സ്ഥിതിചെയ്യുന്നത്. CGIAR ഗവേഷണകേന്ദ്രങ്ങൾ പൊതുവേ ദേശീയ, പ്രാദേശിക കാർഷിക ഗവേഷണ ഇൻസ്റ്റിറ്റ്യൂട്ടുകൾ, സിവിൽ സൊസൈറ്റി ഓർഗനൈസേഷനുകൾ, അക്കാദമികൾ, സ്വകാര്യമേഖല തുടങ്ങിയ മറ്റു സംഘടനകളുമായി സഹകരിച്ചാണു പ്രവർത്തിക്കുന്നത്. 

CGIAR ഐക്യരാഷ്ട്ര സംഘടന അല്ലെങ്കിൽ ലോകബാങ്ക് പോലെയുള്ള ഒരു അന്താരാഷ്ട്ര രാഷ്ട്രീയ സ്ഥാപനത്തിന്റെ ഭാഗമല്ല എന്നത് തികച്ചും അസാധാരണമാണ്. അതിന്റെ അംഗങ്ങളിൽ നിന്നുതന്നെ ഫണ്ടുകൾ സ്വീകരിക്കുന്ന ഒരു അനൗപചാരിക സംഘടനയാണിത്. CGIAR യുടെ അംഗത്വത്തിൽ വിവിധ രാജ്യങ്ങളുടെ സർക്കാരുകൾ, സ്ഥാപനങ്ങൾ, അമേരിക്ക, കാനഡ, യു.കെ., ജർമ്മനി, സ്വിറ്റ്സർലാന്റ്, ജപ്പാൻ ഉൾപ്പെടെയുള്ള രാജ്യങ്ങളിലെ ജീവകാരുണ്യ സ്ഥാപനങ്ങൾ, ഫോർഡ് ഫൌണ്ടേഷൻ, ഫുഡ് ആൻഡ് അഗ്രിക്കൾച്ചർ ഓർഗനൈസേഷൻ ഓഫ് ദി യുണൈറ്റഡ് നേഷൻസ് (FAO), ഇന്റർനാഷണൽ ഫണ്ട് ഫോർ അഗ്രിക്കൾച്ചർ ഡവലപ്പ്മെന്റ് (IFAD), യുണൈറ്റഡ് നേഷൻസ് ഡവലപ്പ്മെന്റ് പ്രോഗ്രാം (UNDP), ലോകബാങ്ക്, യൂറോപ്യൻ കമ്മീഷൻ, ഏഷ്യൻ ഡവലപ്പ്മെന്റ് ബാങ്ക്, ആഫ്രിക്കൻ ഡെവലപ്മെന്റ് ബാങ്ക്,  പെട്രോളിയം കയറ്റുമതി ചെയ്യുന്ന രാജ്യങ്ങളുടെ സംഘടനയുടെ ഫണ്ട് (ഒപെക് ഫണ്ട്) എന്നിവ ഉൾപ്പെടുന്നു. 2009 ൽ CGIAR- ന്റെ വരവ് 629 ദശലക്ഷം ഡോളറായിരുന്നു.

## അവലംബം
ഡിങ്കിടൗൺ

**ഡിങ്കിടൗൺ** മിനസോട്ടയിൽ മിന്നീപോളിസിലെ മെർസ്-ഹോംസ് അയൽപക്കത്തിനുള്ളിലായി സ്ഥിതിചെയ്യുന്ന ഒരു വാണിജ്യ ജില്ലയാണ്. 14 ആം അവന്യൂവിനു തെക്കുകിഴക്കായും നാലാം തെരുവിന് തെക്കുകിഴക്കായും കേന്ദ്രീകൃതമായി, വിവിധ ചെറുകിട  വ്യവസായങ്ങളടങ്ങിയ അനവധി നഗര ബ്ലോക്കുകൾ, ഭക്ഷണശാലകൾ, ബാറുകൾ, പ്രായേണ യൂണിവേഴ്സിറ്റി ഓഫ് മിനെസോട്ട വിദ്യാർത്ഥികൾ താമസിക്കുന്ന അപ്പാർട്ട്മെന്റ് കെട്ടിടങ്ങൾ എന്നിവയും ഉൾക്കൊള്ളുന്നതാണ് ഈ വാണിജ്യ ജില്ല. യൂണിവേഴ്സിറ്റി ഓഫ് മിനസോട്ട, ഇരട്ടനഗര ഈസ്റ്റ് ബാങ്ക് കാമ്പസിന്റെ വടക്കൻ വശത്തിനു സമാന്തരമായാണ് **ഡിങ്കിടൗൺ** സ്ഥിതിചെയ്യുന്നത്.

## അവലംബം

വർഗ്ഗം:മിനസോട്ട സർവകലാശാല
ജോൺ നീഡെർഹോസർ

**ജോൺ നീഡെർഹോസർ** (ജീവിതകാലം: സെപ്റ്റംബർ 27, 1916 - ആഗസ്റ്റ് 12, 2005) ഒരു അമേരിക്കൻ കാർഷിക ശാസ്ത്രജ്ഞനായിരുന്നു. ഉരുളക്കിഴങ്ങിന്റെ കൂടുതൽ വിപുലവും ഫലപ്രദവുമായ ഉത്പാദനം, അതിന്റെ രോഗ പ്രതിരോധം എന്നിവക്കായി പ്രയത്നിച്ചതിന്റെപേരിൽ അദ്ദേഹത്തിന് 1990-ൽ വേൾഡ് ഫുഡ് പ്രൈസ് സമ്മാനിക്കപ്പെട്ടു. തന്റെ ഏതാണ്ട് അറുപതു വർഷത്തെ അന്താരാഷ്ട്ര കാർഷികവ്യത്തിയിൽ, ഗവേഷകൻ, പരിശീലകൻ, മാർഗദർശകൻ, സഹകാരി എന്നീ നിലകളിൽ ഉരുളക്കിഴങ്ങ് വികസന പരിപാടികൾക്കു ചെയ്ത സംഭാവനകളുടേയും ലോകത്തിനു ഭക്ഷണം പ്രദാനം ചെയ്യുന്നതിനായി അദ്ദേഹം നടത്തിയ നവീകരണങ്ങൾ നേട്ടങ്ങൾ എന്നിവയുടേയും പേരിൽ "മിസ്റ്റർ പൊട്ടറ്റോ" എന്ന പേരിൽ അന്താരാഷ്ട്ര തലത്തിൽ അദ്ദേഹം അറിയപ്പെട്ടു. അദ്ദേഹത്തിന്റെ നേട്ടങ്ങളുടെ ഫലമായി, ലോകത്തിലെ മുഖ്യാഹാരങ്ങളുടെ ഉപഭോഗത്തിൽ ഗോതമ്പ്, അരി, ചോളം എന്നിവയ്ക്ക് ശേഷം ഉരുളക്കിഴങ്ങ് നാലാം സ്ഥാനം നേടിയെടുത്തു.

## അവലംബം

വർഗ്ഗം:1916-ൽ ജനിച്ചവർ
വർഗ്ഗം:2005-ൽ മരിച്ചവർ
ദ പോപ്പുലേഷൻ ബോംബ്

**ദ പോപ്പുലേഷൻ ബോംബ്,** 1968 ൽ സ്റ്റാൻഫോർഡ് യൂണിവേഴ്സിറ്റി പ്രൊഫസറായിരുന്ന പോൾ ആർ. എർലിച്ച്, അദ്ദേഹത്തിന്റെ പത്നി ആനി എർലിച്ച് (അപ്രശസ്ത) എന്നിവർ ചേർന്നെഴുതിയ മികച്ച വിൽപ്പനയുള്ള ഒരു പുസ്തകമായിരുന്നു. ജനസംഖ്യാ വർദ്ധനവിന്റെ ഫലമായി 1970 കളിലും 1980 കളിലും ലോകവ്യാപകമായുണ്ടായേക്കാവുന്ന ക്ഷാമവും അതുപോലെ മറ്റു പ്രധാന സാമൂഹിക പ്രക്ഷോഭങ്ങളും ഈ പുസ്തകം പ്രവചിച്ചിക്കുകയും അതോടൊപ്പം ജനസംഖ്യാ വളർച്ചയെ പരിമിതപ്പെടുത്തുന്നതിന് അടിയന്തര നടപടി സ്വീകരിക്കാനുള്ള നിർദ്ദേശങ്ങൾ നൽകുകയും ചെയ്തു. 1950 കളിലും 1960 കളിലും ഒരു "ജനസംഖ്യാ സ്ഫോടനത്തെ"ക്കുറിച്ചുള്ള ഭയം വ്യാപകമായിരുന്നുവെങ്കിലും ഈ പുസ്തകവും അതിന്റെ രചയിതാവും ഈ ആശയത്തെ കൂടുതൽ വിശാലമായ കാഴ്ച്ചപ്പാടിൽ വായനക്കാരിലേയ്ക്ക് എത്തിക്കുന്നതിൽ വിജയിച്ചു.****** 

## അവലംബം

വർഗ്ഗം:ശാസ്ത്രപുസ്തകങ്ങൾ